
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 668 

18 Μαρτίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Επικύρωση της με αριθμό 3/9-01-2014 πράξης του Προ¬ 
έδρου του Αρείου Πάγου σύμφωνα με την οποία το¬ 
ποθετούνται για το δικαστικό έτος 2013-2014 τρεις 

(3) νεοπροαχθέντες Αρεοπαγίτες σε τμήματα. 1 

Έγκριση συμπλήρωσης και τροποποίησης του ισχύ- 
οντος Κανονισμού Εσωτερικής Υπηρεσίας του 
Εφετείου Λαμίας, όπως αποφασίστηκε με την υπ’ 
αριθμ. 3/2013 απόφαση της Ολομέλειας αυτού.. 2 
Έγκριση τροποποιήσεων του Κανονισμού Εσωτερι¬ 
κής Υπηρεσίας του Πρωτοδικείου Πειραιώς, που 
επήλθαν με την υπ’ αριθμ. 18/2013 απόφαση της 

Ολομέλειας αυτού. 3 

Έγκριση της κατάρτισης του Κανονισμού Εσωτερι¬ 
κής Υπηρεσίας του Ειρηνοδικείου Ηγουμενίτσας, 
όπως αποφασίσθηκε με την υπ’ αριθμ. 1/2013 από¬ 
φαση της Ολομέλειας αυτού. 4 

Έγκριση της τροποποίησης και συμπλήρωσης του 
ισχύοντος Κανονισμού Εσωτερικής Υπηρεσίας του 
Πρωτοδικείου Ηλείας, που αποφασίσθηκαν με την 
υπ’ αριθμ. 2/2014 απόφαση της Ολομέλειας αυ¬ 
τού. 5 


ΑΠΟΦΑΣΕΙ Σ 

Αριθμ. απόφ. 1/2014 (1) 

Επικύρωση της με αριθμό 3/9-01-2014 πράξης του Προ¬ 
έδρου του Αρείου Πάγου σύμφωνα με την οποία το¬ 
ποθετούνται για το δικαστικό έτος 2013-2014 τρεις 
(3) νεοπροαχθέντες Αρεοπαγίτες σε τμήματα. 

Η ΟΛΟΜΕΛΕΙΑ ΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα 6 Φεβρουάριου 2014, ημέρα Πέμπτη και ώρα 
11.00 π.μ. στο Κατάστημα του Αρείου Πάγου και στην 
αίθουσα διασκέψεων της Ολομέλειας (γρ. 205 του 2ου 
ορόφου) συνήλθε, ύστερα από νόμιμη πρόσκληση του 
Προέδρου του Αρείου Πάγου, η, κατά τα άρθρα 14 και 
23 του Κώδικα Οργανισμού Δικαστηρίων και Κατάστα¬ 
σης Δικαστικών Λειτουργών (κυρωτικός νόμος 1756/1988, 
όπως ισχύει σήμερα), Ολομέλεια σε Συμβούλιο, στην 


οποία έλαβαν μέρος οι: 1) Μιχαήλ Θεοχαρίδης, Πρό¬ 
εδρος του Αρείου Πάγου - Εισηγητής, 2) Αθανάσιος 
Κουτρομάνος, 3) Βασίλειος Λυκούδης, 4) Γρηγόριος 
Κουτσόπουλος, 5) Σπυρίδων Μιτσιάλης, Αντιπρόεδροι 
του Αρείου Πάγου, 6) Βιολέττα Κυτέα, 7) Παναγιώτης 
Ρουμπής, 8) Ανδρέας Δουλγεράκης, 9) Κωνσταντίνος 
Φράγκος, 10) Νικόλαος Πάσσος, 11) Δημητρούλα Υφαντή, 
12) Ιωάννης Γιαννακόπουλος, 13) Χρυσόστομος Ευαγγέ¬ 
λου, 14) Χριστόφορος Κοσμίδης, 15) Βασίλειος Λαμπρό- 
πουλος, 16) Αντώνιος Ζευγώλης, 17) Ερωτόκριτος Καλού- 
δης, 18) Ασπασία Καρέλλου, 19) Ιωάννα Πετροπούλου, 
20) Ειρήνη Κιουρκτσόγλου-Πετρουλάκη, 21) Δήμητρα 
Μπουρνάκα, 22) Εμμανουήλ Κλαδογένης, 23) Γεώργιος 
Σακκάς, 24) Ιωάννης Χαμηλοθώρης, 25) Μαρία Γαλάνη- 
Λεοναρδοπούλου, 26) Μιχαήλ Αυγουλέας, 27) Βασίλειος 
Καπελούζος, 28) Παναγιώτης Χατζηπαναγιώτης, 29) Πό¬ 
νος Πετρόπουλος, 30) Ευγενία Προγάκη, 31) Αγγελική 
Αλειφεροπούλου, 32) Ασπασία Μαγιάκου, 33) Βασίλειος 
Πέππας, 34) Δημήτριος-Στέφανος Βόσκας, 35) Μαρία 
Χυτήρογλου, 36)Ειρήνη Καλού, 37) Δημήτριος Χονδρο- 
γιάννης και 38) Αρτεμίσια Παναγιώτου, Αρεοπαγίτες. 
Κωλύονται και δεν παρέστησαν οι λοιποί Αντιπρόεδροι 
του Αρείου Πάγου και Αρεοπαγίτες. 

Παραστάθηκαν ο Αντεισαγγελέας του Αρείου Πά¬ 
γου Γεώργιος Παντελής (νόμιμος αναπληρωτής της 
κωλυόμενης Εισαγγελέως του Αρείου Πάγου Ευτέρ¬ 
πης Κουτζαμάνη και των κωλυομένων αρχαιοτέρων 
του παραστάντος Αντεισαγγελέων του Αρείου Πάγου 
Αναστασίου Κανελλόπουλου, Μιλτιάδη Ανδρειωτέλλη 
και Παναγιώτη Νικολούδη) και η Γραμματέας της Ολο¬ 
μέλειας Μάρθα Ψαραύτη, Προϊσταμένη της Διεύθυνσης 
της Γραμματείας του Αρείου Πάγου. 

Στην αρχή της συνεδρίασης, ο Πρόεδρος γνωστο¬ 
ποίησε στα μέλη της Ολομέλειας ότι στον Άρειο Πάγο 
υπηρετούν, εκτός από τον Πρόεδρο του Αρείου Πάγου, 
10 Αντιπρόεδροι και 61 Αρεοπαγίτες. 

Ακολούθως, μετά από εντολή του Προέδρου, η Γ ραμ¬ 
ματέας της Ολομέλειας, εκφώνησε τα ονόματα των 
υπηρετούντων Αντιπροέδρων του Αρείου Πάγου και 
Αρεοπαγιτών, όπου διαπιστώθηκε ότι από τους 71 υπη- 
ρετούντες Δικαστές είναι παρόντες οι αναφερόμενοι 
στην αρχή της παρούσας τριάντα οκτώ (38). Κατόπιν 
τούτου, εφόσον είναι παρόντα περισσότερα από τα μισά 
μέλη της Ολομέλειας, υπάρχει η προβλεπόμενη από το 
νόμο απαρτία (άρθρο 14 παρ. 5 του ν. 1756/1988, όπως 
ισχύει). 

Στη συνέχεια ο Πρόεδρος κήρυξε την έναρξη της συ¬ 
νεδρίασης. 

Η Ολομέλεια συγκλήθηκε νομίμως κατόπιν της από 
16 Ιανουάριου 2014 πρόσκλησης του Προέδρου του Αρεί- 
ου Πάγου (άρθρο 14 § 2 εδ. α' ν.1756/1988, όπως το άρθρο 
14 αντικαταστάθηκε από το άρθρο 3 § 1 του ν. 1868/1989), 
προκειμένου να επικυρώσει την υπ’ αριθμ. 3/2014 Πράξη 
του Προέδρου του Αρείου Πάγου, η οποία αφορά την 
τοποθέτηση τριών (3) νεοπροαχθέντων Αρεοπαγιτών 
σε Τμήματα του Αρείου Πάγου, ως εξής: α. της Ειρήνη 
Καλού στο Δ' Πολιτικό Τμήμα, 2. του Δημητρίου Χον- 
δρογιάννη στο Ε' Ποινικό Τμήμα, και 3.της Αρτεμίσιας 
Παναγιώτου στο ΣΤ' Ποινικό Τμήμα. 

Ο Πρόεδρος του Αρείου Πάγου Μιχαήλ Θεοχαρίδης 
ως εισηγητής, αναφέρθηκε σε όσα περιέχονται στο 
σκεπτικό της απόφασης αυτής. 

Ο παριστάμενος Αντεισαγγελέας του Αρείου Πάγου 
Γεώργιος Παντελής, αφού έλαβε το λόγο από τον Πρόε¬ 
δρο, συμφώνησε με την πρόταση του ως άνω Εισηγητή 
και στη συνέχεια αποχώρησε, σύμφωνα με το άρθρο 14 
παρ. 1 εδ. γ' του ν. 1756/1988, όπως αντικ. με το άρθρο 
4 παρ. 1 του ν. 3388/2005. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Η Ολομέλεια του Δικαστηρίου τούτου παραδεκτώς και 
νομίμως συγκαλείται, σύμφωνα με το άρθρο 14 του Ν. 
1756/1988 «Κώδικας Οργανισμού Δικαστηρίων και Κατά¬ 
στασης Δικαστικών Λειτουργών», όπως ισχύει. 

Κατά το άρθρο 23 παρ. 4 του Κώδικα Οργανισμού 
Δικαστηρίων και Κατάστασης Δικαστικών Λειτουργών 
(κ.ν.1756/1988), όπως αντικαταστάθηκε με το άρθρο 3 
Ν. 3346/2005, «Με απόφαση της Ολομέλειας σε συμβού¬ 
λιο, που δημοσιεύεται στην Εφημερίδα της Κυβερνήσε- 
ως, γίνεται η σύνθεση των τμημάτων, με κατανομή σε 
αυτά των μελών του Αρείου Πάγου. Για την κατανομή 
λαμβάνονται υπόψη οι προτιμήσεις των Αντιπροέδρων 
και των Αρεοπαγιτών, όπως και η αρχαιότητά τους, προ¬ 
κειμένου να υπηρετούν σε κάθε τμήμα και αρχαιότεροι 
Αρεοπαγίτες. Κατά την κατανομή μπορεί να ορίζονται 
για κάθε τμήμα και αναπληρωτές Αρεοπαγίτες που 
υπηρετούν σε άλλα τμήματα. Ο Πρόεδρος του Αρείου 
Πάγου μπορεί κατά τη διάρκεια του δικαστικού έτους 
να συμπληρώνει τη σύνθεση ορισμένων τμημάτων από 
άλλα τμήματα, εφόσον αυτό επιβάλλεται από ειδικές 
υπηρεσιακές ανάγκες. Η πράξη αυτή του Προέδρου έχει 
προσωρινή ισχύ μέχρι να ληφθεί σχετική απόφαση από 
την Ολομέλεια, η οποία πρέπει να συγκληθεί προς τούτο 
μέσα σε τριάντα ημέρες και η απόφαση να δημοσιευθεί 
στην Εφημερίδα της Κυβερνήσεως». 

Σύμφωνα με την ανωτέρω διάταξη η Ολομέλεια, που 
συνήλθε σε Συμβούλιο άκουσε τον Εισηγητή - Πρόεδρο 
του Αρείου Πάγου Μιχαήλ Θεοχαρίδη, ο οποίος ανέ¬ 
πτυξε το περιεχόμενο της 3/9-1-2014 Πράξης του, στην 
οποία αναφέρονταί: 

α. η 26/13-6-2013 απόφαση της Ολομέλειας του Δικα¬ 
στηρίου τούτου σε Συμβούλιο, με την οποία καταρτί¬ 
στηκαν τα τμήματα, με κατανομή σε αυτά των μελών 
του Αρείου Πάγου, για το δικαστικό έτος 2013-2014, 
β. η 34/2013 απόφαση της Ολομέλειας του Δικαστηρίου 
τούτου σε Συμβούλιο, με την οποία επικυρώθηκε η με 
αριθμό 115/2013 Πράξη του Προέδρου του Αρείου Πάγου 
και η οποία τροποποίησε τη με αριθμό 26/2013 απόφαση 
της Ολομέλειας, γ. η 49/2013 απόφαση της Ολομέλειας 


του Δικαστηρίου τούτου σε Συμβούλιο, με την οποία 
επικυρώθηκε η με αριθμό 135/2013 πράξη του Προέδρου 
του Αρείου Πάγου, η οποία επίσης τροποποίησε τη 
με αριθμό 26/2013 απόφαση της Ολομέλειας και δ. η 
170/2013 απόφαση του Ανωτάτου Δικαστικού Συμβου¬ 
λίου, με την οποία προήχθησαν στο βαθμό του Αρεο¬ 
παγίτη οι Πρόεδροι Εφετών: α. Αθηνών, Ειρήνη Καλού, 
β.Πειραιώς, Δημήτριος Χονδρογιάννης και γ. Αθηνών, 
Αρτεμίσια Παναγιώτου. 

Κατόπιν τούτων, η Ολομέλεια, αφού άκουσε τον Ειση¬ 
γητή - Πρόεδρο του Αρείου Πάγου Μιχαήλ Θεοχαρίδη, 
μετά την τήρηση της νόμιμης διαδικασίας, αποφάσισε 
ομόφωνα την επικύρωση της υπ’ αριθ. 3/9-1-2014 Πρά¬ 
ξης του Προέδρου του Αρείου Πάγου, σύμφωνα με την 
οποία τοποθετούνται, για το δικαστικό έτος 2013-2014, 
οι κάτωθι νεοπροαχθέντες Αρεοπαγίτες σε Τμήματα 
του Αρείου Πάγου, ως εξής: α. Ειρήνη Καλού στο Δ' 
Πολιτικό Τμήμα, β. Δημήτριος Χονδρογιάννης στο Ε' 
Ποινικό Τμήμα και γ. Αρτεμίσια Παναγιώτου στο ΣΤ' 
Ποινικό Τμήμα. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Αποφασίζει: 

Την επικύρωση της υπ’ αριθμ. 3/9-1-2014 Πράξης του 
Προέδρου του Αρείου Πάγου, σύμφωνα με την οποία το¬ 
ποθετούνται, για το δικαστικό έτος 2013-2014, οι κάτωθι 
νεοπροαχθέντες Αρεοπαγίτες σε Τμήματα του Αρείου 
Πάγου, ως εξής: α. Ειρήνη Καλού στο Δ' Πολιτικό Τμήμα, 
β. Δημήτριος Χονδρογιάννης στο Ε' Ποινικό Τμήμα και 
γ. Αρτεμίσια Παναγιώτου στο ΣΤ' Ποινικό Τμήμα. 

Κρίθηκε, αποφασίστηκε και εκδόθηκε στην Αθήνα, 
στις 6 Φεβρουάριου 2014. 

Ο Πρόεδρος 

ΜΙΧΑΗΛ ΘΕΟΧΑΡΙΔΗΣ 

-♦- 

Αριθμ. απόφ. 2/2014 (2) 

Έγκριση συμπλήρωσης και τροποποίησης του ισχύο- 
ντος Κανονισμού Εσωτερικής Υπηρεσίας του Εφε- 
τείου Λαμίας, όπως αποφασίστηκε με την υπ’ αριθμ. 
3/2013 απόφαση της Ολομέλειας αυτού. 

Η ΟΛΟΜΕΛΕΙΑ ΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα, 6 Φεβρουάριου 2014, ημέρα Πέμπτη και ώρα 
ΙΙ.ΟΟ' π.μ. στο Κατάστημα του Αρείου Πάγου και στην 
αίθουσα διασκέψεων της Ολομέλειας (γρ. 205 του 2ου 
ορόφου) συνήλθε, ύστερα από νόμιμη πρόσκληση του 
Προέδρου του Αρείου Πάγου, η, κατά τα άρθρα 14 και 
17 παρ. 7 του Κώδικα Οργανισμού Δικαστηρίων και Κα¬ 
τάστασης Δικαστικών Λειτουργών (κυρωτικός νόμος 
1756/1988, όπως ισχύει σήμερα), Ολομέλεια σε Συμβού¬ 
λιο, στην οποία έλαβαν μέρος οι: 1) Μιχαήλ θεοχαρίδης, 
Πρόεδρος του Αρείου Πάγου, 2) Αθανάσιος Κουτρομά- 
νος, 3) Βασίλειος Λυκούδης, 4) Γρηγόριος Κουτσόπου- 
λος, 5) Σπυρίδων Μιτσιάλης, Αντιπρόεδροι του Αρείου 
Πάγου, 6) Βιολέττα Κυτέα, 7) Παναγιώτης Ρουμπής, 
8)Ανδρέας Δουλγεράκης, 9) Κωνσταντίνος Φράγκος, 
10) Νικόλαος Πάσσος, 11) Δημητρούλα Υφαντή, 12) Ιω¬ 
άννης Γιαννακόπουλος, 13) Χρυσόστομος Ευαγγέλου, 
14) Χριστόφορος Κοσμίδης, 15) Βασίλειος Λαμπρόπου- 
λος, 16) Αντώνιος Ζευγώλης, 17) Ερωτόκριτος Καλού- 
δης, 18) Ασπασία Καρέλλου, 19) Ιωάννα Πετροπούλου, 

20) Ειρήνη Κιουρκτσόγλου-Πετρουλάκη, 21)Δήμητρα 
Μπουρνάκα, 22) Εμμανουήλ Κλαδογένης, 23) Γεώργιος 
Σακκάς, 24) Ιωάννης Χαμηλοθώρης, 25) Μαρία Γαλάνη- 
Λεοναρδοπούλου, 26) Μιχαήλ Αυγουλέας, 27) Βασίλειος 
Καπελούζος, 28) Παναγιώτης Χατζηπαναγιώτης- Ειση¬ 
γητής, 29) Πάνος Πετρόπουλος, 30) Ευγενία Προγάκη, 
31) Αγγελική Αλειφεροπούλου, 32) Ασπασία Μαγιάκου, 
33) Βασίλειος Πέππας, 34) Δημήτριος-Στέφανος Βόσκας, 
35) Μαρία Χυτήρογλου, 36) Ειρήνη Καλού, 37) Δημή- 
τριος Χονδρογιάννης και 38) Αρτεμίσια Παναγιώτου, 
Αρεοπαγίτες. Κωλύονται και δεν παρέστησαν οι λοιποί 
Αντιπρόεδροι του Αρείου Πάγου και Αρεοπαγίτες. 

Παραστάθηκαν ο Αντεισαγγελέας του Αρείου Πά¬ 
γου Γεώργιος Παντελής (νόμιμος αναπληρωτής της 
κωλυομένης Εισαγγελέως του Αρείου Πάγου Ευτέρ¬ 
πης Κουτζαμάνη και των κωλυομένων αρχαιοτέρων 
του παραστάντος Αντεισαγγελέων του Αρείου Πάγου 
Αναστασίου Κανελλόπουλου, Μιλτιάδη Ανδρειωτέλλη 
και Παναγιώτη Νικολούδη) και η Γραμματέας της Ολο¬ 
μέλειας Μάρθα Ψαραύτη, Προϊσταμένη Διεύθυνσης της 
Γραμματείας του Αρείου Πάγου. 

Στην αρχή της συνεδρίασης, ο Πρόεδρος γνωστο¬ 
ποίησε στα μέλη της Ολομέλειας ότι στον Άρειο Πάγο 
υπηρετούν, εκτός από τον Πρόεδρο του Αρείου Πάγου, 
10 Αντιπρόεδροι και 61 Αρεοπαγίτες. 

Ακολούθως, μετά από εντολή του Προέδρου, η Γ ραμ¬ 
ματέας της Ολομέλειας, εκφώνησε τα ονόματα των 
υπηρετούντων Αντιπροέδρων του Αρείου Πάγου και 
Αρεοπαγιτών, όπου διαπιστώθηκε ότι από τους 71 υπη- 
ρετούντες Δικαστές είναι παρόντες οι αναφερόμενοι 
στην αρχή της παρούσας τριάντα οκτώ (38). Κατόπιν 
τούτου, εφόσον είναι παρόντα περισσότερα από τα μισό 
μέλη της Ολομέλειας, υπάρχει η προβλεπόμενη από το 
νόμο απαρτία (άρθρο 14 παρ. 5 του ν. 1756/1988, όπως 
ισχύει). 

Στη συνέχεια η Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της από 16-1-2014 πρόσκλησης του Προέδρου 
του Αρείου Πάγου προς τους υπηρετούντες στον Αρειο 
Πάγο δικαστικούς λειτουργούς (άρθρο 14 παρ. 2 εδ. α' 
ν. 1756/1988, όπως αντικ. από το άρθρο 3 παρ. 1 του ν. 
1868/1989), προκειμένου να επιληφθεί της έγκρισης ή μη 
των τροποποιήσεων του ισχύοντος Κανονισμού Εσω¬ 
τερικής Υπηρεσίας του Εφετείου Λαμίας, όπως αυτές 
αποφασίσθηκαν με την 3/2013 απόφαση της Ολομέλει¬ 
ας αυτού, η οποία διαβιβάσθηκε στην Ολομέλεια του 
Αρείου Πάγου με το υπ’ αριθμ. 814/27-11-2013 έγγραφο 
της Προϊσταμένης Διεύθυνσης της Γραμματείας του 
Εφετείου Λαμίας, το οποίο έχει ως ακολούθως: «Σας 
υποβάλλουμε ακριβές υπηρεσιακό αντίγραφο της υπ’ 
αριθμ. 3/2013 απόφασης της Ολομέλειας του Εφετείου 
Λαμίας και παρακαλούμε για τις δικές σας ενέργειες». 

Ο Εισηγητής - Αρεοπαγίτης Παναγιώτης Χατζηπανα- 
γιώτης, αφού έθεσε υπόψη των μελών της Ολομέλει¬ 
ας: α. το παραπάνω έγγραφο του Εφετείου Λαμίας και 
β. την υπό κρίση υπ’ αριθμ. 3/2013 απόφαση της Ολο¬ 
μέλειας του ως άνω Εφετείου, εισηγήθηκε την έγκριση 
της συμπλήρωσης και τροποποίησης του ισχύοντος 
Κανονισμού Εσωτερικής Υπηρεσίας του Εφετείου Λα¬ 
μίας, σύμφωνα με την υπ’ αριθμό 3/12-11-2013 απόφαση 
της Ολομέλειας αυτού, όπως αναλυτικά αναφέρεται 
στο σκεπτικό της παρούσας. 


Ο Αντεισαγγελέας του Αρείου Πάγου Γ εώργιος Παντε¬ 
λής ανέπτυξε την πρότασή του, η οποία ήταν σύμφωνη 
με την άποψη του Εισηγητή. 

Στη συνέχεια, σύμφωνα με το άρθρο 14 παρ. 1 εδ. 
γ' του ν. 1756/1988, όπως αντικ. με το άρθρο 4 παρ. 1 
του ν. 3388/2005, ο Αντεισαγγελέας του Αρείου Πάγου 
αποχώρησε. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Κατά την § 7 του στοιχείου Α «Κανονισμοί» του άρθρου 
17 του Ν. 1756/1988 «Κώδικας οργανισμού δικαστηρίων 
και κατάστασης δικαστικών λειτουργών», όπως ισχύει 
μετά την αντικατάστασή του με το άρθρο 86 § 2 του 
Ν. 4055/2012, οι καταρτιζόμενοι κανονισμοί εσωτερικής 
υπηρεσίας των δικαστηρίων, καθώς και οι τροποποιή¬ 
σεις τους, υποβάλλονται αμέσως στις οικείες ολομέλει¬ 
ες των ανωτάτων δικαστηρίων, οι οποίες έχουν δικαί¬ 
ωμα συμπλήρωσης, τροποποίησης ή ακύρωσης αυτών, 
ως προς όλα τα σημεία και ειδικότερα ως προς τον 
αριθμό των δικασίμων και των υποθέσεων που προσ¬ 
διορίζονται σε κάθε δικάσιμο. Οι κανονισμοί ισχύουν 
μόνο μετά την τελική έγκρισή τους από τις ολομέλει¬ 
ες των ανωτάτων δικαστηρίων και αφού διαβιβασθούν 
στον Υπουργό Δικαιοσύνης, Διαφάνειας και Ανθρωπί¬ 
νων Δικαιωμάτων δημοσιεύονται στην Εφημερίδα της 
Κυβερνήσεως. Εξάλλου, με τον Ν. 4055/2012 ορίσθηκε 
ότι το μονομελές εφετείο κακουργημάτων δικάζει τα 
διαλαμβανόμενα στο άρθρο 110 Κ. Ποιν.Δ. εγκλήματα, 
το οποίο προστέθηκε με το άρθρο 29 § 2 αυτού, το δε 
τριμελές εφετείο τα λοιπά, ως και τις εφέσεις κατά 
των αποφάσεων του μονομελούς εφετείου (άρθρο 111 
Κ.Ποιν.Δ., όπως ισχύει μετά την αντικατάστασή του με 
το άρθρο 29 § § 3, 4 αυτού). Η προαναφερόμενη νομο¬ 
θετική μεταβολή κατέστησε αναγκαία την τροποποίηση 
και συμπλήρωση του ισχύοντος Κανονισμού Εσωτερικής 
Υπηρεσίας του Εφετείου Λαμίας, η Ολομέλεια του οποί¬ 
ου: α) με την υπ’ αριθμ. 3/17.5.2012 απόφασή της, όπως 
αυτή συμπληρώθηκε και εγκρίθηκε με την υπ’ αριθμ. 
29/2012 απόφαση της Ολομέλειας του Αρείου Πάγου, 
συγκρότησε Μονομελές Εφετείο Κακουργημάτων Λα¬ 
μίας, προς εκδίκαση υποθέσεων κακουργημάτων, με 
ορισμό των συνεδριάσεων για όλο το έτος 2012, στην 
έδρα του Εφετείου (Λαμία), όπου θα εισάγονταν και οι 
υποθέσεις της μεταβατικής έδρας της Λιβαδειάς και 
β) με την υπ’ αριθμ. 5/2012 απόφασή της, όπως αυτή 
συμπληρώθηκε και εγκρίθηκε με την υπ’ αριθμ. 3/2013 
απόφαση της Ολομέλειας του Αρείου Πάγου, ορίστηκαν 
οι συνεδριάσεις του προαναφερόμενου Μονομελούς 
Εφετείου Κακουργημάτων στην έδρα του Εφετείου, για 
το έτος 2013 και ειδικότερα ορίστηκε μία συνεδρίαση 
κάθε μήνα (πλην των μηνών Ιουλίου και Αυγούστου), ενώ 
ο αριθμός των υποθέσεων που εγγράφονται στο έκθεμα 
κάθε δικασίμου καθορίστηκε σε δεκαπέντε (15). Δεν 
καθορίστηκαν δε συνεδριάσεις του άνω Δικαστηρίου 
για το έτος 2014 και εφεξής, όπως επίσης δεν καθο¬ 
ρίστηκαν οι συνεδριάσεις του Μεταβατικού Εφετείου 
Λαμίας (αρμοδιότητας Μονομελούς Εφετείου Κακουρ¬ 
γημάτων) στην έδρα του Πρωτοδικείου Λιβαδειάς για 
την εκδίκαση υποθέσεων τοπικής αρμοδιότητας της 
περιφέρειας του ως άνω Πρωτοδικείου. Προς τούτο 
δε, ήτοι για τον καθορισμό δικασίμων και αριθμού εκ- 
δικαστέων υποθέσεων ανά δικάσιμο, αφορωσών τόσο 
το Μονομελές Εφετείο Κακουργημάτων της έδρας του 

Εφετείου όσο και εκείνο της Μεταβατικής Έδρας της 
Λιβαδειάς, συνήλθε η Ολομέλεια του ως άνω Εφετείου, 
η οποία με την διατυπούμενη κατ’ ακριβή αντιγραφή της 
στο διατακτικό της παρούσας υπ’ αριθμ. 3/2013 απόφασή 
της, καθόρισε τις συνεδριάσεις, για το χρονικό διάστημα 
από 1.1.2014 και εφεξής, ως ακολούθως: 

Α. Στην έδρα του Εφετείου, στη Λαμία, ορίστηκε μία 
συνεδρίαση το μήνα κάθε έτους και ειδικότερα τον μεν 
Δεκέμβριο την τελευταία Πέμπτη προ των εορτών των 
Χριστουγέννων, τους δε υπόλοιπους μήνες, την τελευ¬ 
ταία Πέμπτη κάθε μήνα. Δεν ορίστηκαν συνεδριάσεις 
για τους μήνες των δικαστικών διακοπών Ιούλιο και 
Αύγουστο, κατά τις ημέρες νομίμων αργιών (πανελλή¬ 
νιων ή τοπικών) και κατά την Μεγάλη Εβδομάδα και την 
Εβδομάδα της Διακαινησίμου. Οι συνεδριάσεις θα γίνο¬ 
νται στην έδρα του Εφετείου και ώρα 09.00", όπου θα 
μπορούν να εισάγονται και υποθέσεις της περιφέρειας 
της μεταβατικής έδρας της Λιβαδειάς, όταν τούτο θα 
κρίνεται αναγκαίο από τον Εισαγγελέα Εφετών, προς 
αντιμετώπιση επειγουσών περιπτώσεων (προσωρινή 
κράτηση, παραγραφή κλπ), ο δε αριθμός υποθέσεων 
που θα εγγράφονται στο οικείο έκθεμα και πινάκιο κάθε 
δικασίμου, καθορίστηκε μέχρι τις δεκαπέντε (15). Και 

Β. Στη μεταβατική έδρα του Εφετείου, στη Λιβαδειά, 
ορίστηκε ως ημέρα συνεδρίασης η πρώτη Δευτέρα (ερ¬ 
γάσιμη) των μηνών Οκτωβρίου, Μαρτίου και Ιουνίου και ο 
αριθμός των υποθέσεων της τοπικής αρμοδιότητας του 
Πρωτοδικείου Λιβαδειάς που θα εγγράφεται στο οικείο 
έκθεμα και πινάκιο, καθορίστηκε μέχρι και δέκα (10). 

Οι ρυθμίσεις αυτές αξιολογούνται ως πρόσφορες για 
την εξυπηρέτηση των λειτουργικών αναγκών του δι¬ 
καστηρίου, πλην όμως και λαμβανομένου υπόψη ότι α) 
το Εφετείο Λαμίας διαθέτει μία και μοναδική αίθουσα 
συνεδριάσεων και β) ότι όσον αφορά τον μήνα Ιανουά¬ 
ριο, έχει ορισθεί ως ημέρα συνεδρίασης των ποινικών 
υποθέσεων αρμοδιότητας Πενταμελούς Εφετείου η τε¬ 
λευταία Τετάρτη του μηνός αυτού, παρίσταται ανάγκη 
όπως ορισθεί ως ημέρα συνεδρίασης του Μονομελούς 
Εφετείου Κακουργημάτων η τελευταία Δευτέρα του εν 
λόγω μηνός. Τούτο δε προκειμένου να καταστεί δυνατή 
η συνέχιση της συνεδρίασης του Πενταμελούς Εφετείου 
και σε ημέρα άλλη, πλην εκείνης της Τετάρτης, πράγμα 
που θα είναι δυσχερές αν το Μονομελές Κακουργημά¬ 
των συνεδριάζει την τελευταία Πέμπτη του εν λόγω 
μηνός Ιανουάριου και παραστεί ανάγκη να διακόψει 
και αυτό την συνεδρίασή του για ημέρα άλλη, πλην 
εκείνης της Πέμπτης, αποφευγομένης, κατ’ αυτό τον 
τρόπο, διαφαινόμενης δυσλειτουργίας του Εφετείου 
και ταλαιπώρησης των διαδίκων κ.λπ. 

Κατόπιν τούτων, η Ολομέλεια κρίνει ομόφωνα ότι πρέ¬ 
πει να εγκριθεί η γενομένη τροποποίηση και συμπλήρω¬ 
ση του ισχύοντος Κανονισμού Εσωτερικής Υπηρεσίας 
του Δικαστηρίου αυτού, όπως ειδικότερα αναφέρεται 
στο διατακτικό. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνει την υπ’ αριθμ. 3/12-11-2013 απόφαση της Ολο¬ 
μέλειας του Εφετείου Λαμίας και την δί αυτής τροπο¬ 
ποίηση και συμπλήρωση του Κανονισμού Εσωτερικής 
Υπηρεσίας του Εφετείου Λαμίας, με ακόλουθο περιε¬ 
χόμενο, όπως τροποποιείται με την παρούσα απόφαση: 

Αποφασίζει ομόφωνα τη συμπλήρωση και τροποποί¬ 
ηση του ισχύοντος Κανονισμού Εσωτερικής Υπηρεσί¬ 


ας του Εφετείου Λαμίας, που καταρτίσθηκε με την υπ’ 
αριθμ. 2/2000 απόφαση της Ολομέλειας του Εφετείου 
Λαμίας, όπως τροποποιήθηκε και συμπληρώθηκε με τις, 
κατά σειρά, υπ’ αριθμ. 6/2003, 1/2005, 2/2006, 1/2009, 
2/2011,1/2012, 3 και 5/2012, όπως οι δύο τελευταίες συ¬ 
μπληρώθηκαν και εγκρίθηκαν με τις υπ’ αριθμ. 29/2012 
και 3/2013 αποφάσεις της Ολομέλειας του Αρείου Πάγου 
και ορίζει τα κάτωθι: 

Καθορίζει τις συνεδριάσεις (αριθμός και ημέρα συνε¬ 
δριάσεων) του Μονομελούς Εφετείου Κακουργημάτων 
Λαμίας της Έδρας του Εφετείου, στη Λαμία και του Με¬ 
ταβατικού Εφετείου Λαμίας στην έδρα του Πρωτοδικεί¬ 
ου Λιβαδειάς ως ακολούθως: α) στην έδρα του Εφετείου, 
στη Λαμία, ορίζεται μία συνεδρίαση το μήνα κάθε έτους 
και συγκεκριμένα τον Ιανουάριο την τελευταία Δευτέρα, 
το Δεκέμβριο την τελευταία Πέμπτη προ των εορτών 
των Χριστουγέννων (πριν τις 24/12), τους δε υπόλοιπους 
μήνες, την τελευταία Πέμπτη κάθε μήνα. Κατ’ εξαίρεση 
δεν ορίζονται συνεδριάσεις για τους μήνες Ιούλιο και 
Αύγουστο (κατά την διάρκεια των δικαστικών διακοπών), 
κατά τις ημέρες νομίμων αργιών (πανελλήνιων ή τοπι¬ 
κών) και κατά τη Μεγάλη Εβδομάδα και την Εβδομάδα 
της Διακαινησίμου. Οι συνεδριάσεις θα γίνονται στην 
έδρα του Εφετείου (στη Λαμία), ημέρα Δευτέρα, όσον 
αφορά το μήνα Ιανουάριο και ημέρα Πέμπτη και ώρα 
09.00'το πρωί, όσον αφορά τους λοιπούς μήνες, όπου 
θα μπορούν να εισάγονται και υποθέσεις της περιφέ¬ 
ρειας της μεταβατικής έδρας της Λιβαδειάς, όταν τούτο 
(σε επείγουσες, λόγω προσωρινής κρατήσεως ή παρα¬ 
γραφής κ.λπ., περιπτώσεις) κρίνεται αναγκαίο από τον 
Εισαγγελέα Εφετών Λαμίας. Ο αριθμός των υποθέσεων 
που θα εγγράφονται στο οικείο έκθεμα και πινάκιο κάθε 
δικασίμου, καθορίζεται μέχρι τις δεκαπέντε (15). Και β) 
στη δε μεταβατική έδρα του Εφετείου, στη Λιβαδειά, 
την ημέρα Δευτέρα (εργάσιμη) της πρώτης εβδομάδας 
των μηνών Οκτωβρίου, Μαρτίου και Ιουνίου. Ο αριθμός 
των υποθέσεων, της τοπικής αρμοδιότητας του Πρωτο¬ 
δικείου Λιβαδειάς, που θα εγγράφεται στο οικείο έκθεμα 
και πινάκιο, καθορίζεται μέχρι και δέκα (10). 

Κρίθηκε, αποφασίσθηκε και εκδόθηκε, στην Αθήνα, 
στις 6 Φεβρουάριου 2014. 

Ο Πρόεδρος 

ΜΙΧΑΗΛ ΘΕΟΧΑΡΙΔΗΣ 

-♦- 

Αριθμ. απόφ. 3/2014 (3) 

Έγκριση τροποποιήσεων του Κανονισμού Εσωτερικής 
Υπηρεσίας του Πρωτοδικείου Πειραιώς, που επήλ¬ 
θαν με την υπ’ αριθμ. 18/2013 απόφαση της Ολομέ¬ 
λειας αυτού. 

Η ΟΛΟΜΕΛΕΙΑ ΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα 6 Φεβρουάριου 2014, ημέρα Πέμπτη και ώρα 
11.00" π.μ. στο Κατάστημα του Αρείου Πάγου και στην 
αίθουσα διασκέψεων της Ολομέλειας (γρ. 205 του 2ου 
ορόφου) συνήλθε, ύστερα από νόμιμη πρόσκληση του 
Προέδρου του Αρείου Πάγου, η, κατά τα άρθρα 14 και 
17 παρ. 7 του Κώδικα Οργανισμού Δικαστηρίων και Κα¬ 
τάστασης Δικαστικών Λειτουργών (κυρωτικός νόμος 
1756/1988, όπως ισχύει σήμερα), Ολομέλεια σε Συμβού¬ 
λιο, στην οποία έλαβαν μέρος οι: 1) Μιχαήλ Θεοχαρίδης, 
Πρόεδρος του Αρείου Πάγου, 2) Αθανάσιος Κουτρομά- 

νος, 3) Βασίλειος Λυκούδης, 4) Γρηγόριος Κουτσόπου- 
λος, 5)Σπυρίδων Μιτσιάλης, Αντιπρόεδροι του Αρείου 
Πάγου, 6) Βιολέττα Κυτέα, 7) Παναγιώτης Ρουμπής, 
8)Ανδρέας Δουλγεράκης, 9) Κωνσταντίνος Φράγκος, 
10) Νικόλαος Πάσσος - Εισηγητής, 11)Δημητρούλα Υφα¬ 
ντή, 12) Ιωάννης Γιαννακόπουλος, 13) Χρυσόστομος 
Ευαγγέλου, 14) Χριστόφορος Κοσμίδης, 15) Βασίλειος 
Λαμπρόπουλος, 16) Αντώνιος Ζευγώλης, 17) Ερωτό- 
κριτος Καλούδης, 18) Ασπασία Καρέλλου, 19) Ιωάννα 
Πετροπούλου, 20) Ειρήνη Κιουρκτσόγλου-Πετρουλάκη, 
21) Δήμητρα Μπουρνάκα, 22) Εμμανουήλ Κλαδογένης, 
23) Γεώργιος Σακκάς, 24) Ιωάννης Χαμηλοθώρης, 
25) Μαρία Γ αλάνη - Λεοναρδοπούλου, 26) Μιχαήλ Αυ- 
γουλέας, 27) Βασίλειος Καπελούζος, 28) Παναγιώτης 
Χατζηπαναγιώτης, 29) Πάνος Πετρόπουλος, 30) Ευγενία 
Προγάκη, 31) Αγγελική Αλειφεροπούλου, 32) Ασπασία 
Μαγιάκου, 33) Βασίλειος Πέππας, 34) Δημήτριος-Στέφα- 
νος Βόσκας, 35) Μαρία Χυτήρογλου, 36) Ειρήνη Καλού, 
37) Δημήτριος Χονδρογιάννης και 38) Αρτεμίσια Πανα- 
γιώτου, Αρεοπαγίτες. Κωλύονται και δεν παρέστησαν οι 
λοιποί Αντιπρόεδροι του Αρείου Πάγου και Αρεοπαγίτες. 

Παραστάθηκαν ο Αντεισαγγελέας του Αρείου Πά¬ 
γου Γεώργιος Παντελής (νόμιμος αναπληρωτής της 
κωλυομένης Εισαγγελέως του Αρείου Πάγου Ευτέρ¬ 
πης Κουτζαμάνη και των κωλυομένων αρχαιοτέρων 
του παραστάντος Αντεισαγγελέων του Αρείου Πάγου 
Αναστασίου Κανελλόπουλου, Μιλτιάδη Ανδρειωτέλλη 
και Παναγιώτη Νικολούδη) και η Γραμματέας της Ολο¬ 
μέλειας Μάρθα Ψαραύτη, Προϊσταμένη της Διεύθυνσης 
της Γραμματείας του Αρείου Πάγου. 

Στην αρχή της συνεδρίασης, ο Πρόεδρος γνωστο¬ 
ποίησε στα μέλη της Ολομέλειας ότι στον Άρειο Πάγο 
υπηρετούν, εκτός από τον Πρόεδρο του Αρείου Πάγου, 
10 Αντιπρόεδροι και 61 Αρεοπαγίτες. 

Ακολούθως, μετά από εντολή του Προέδρου, η Γ ραμ¬ 
ματέας της Ολομέλειας, εκφώνησε τα ονόματα των 
υπηρετούντων Αντιπροέδρων του Αρείου Πάγου και 
Αρεοπαγιτών, όπου διαπιστώθηκε ότι από τους 71 υπη- 
ρετούντες Δικαστές είναι παρόντες οι αναφερόμενοι 
στην αρχή της παρούσας τριάντα οκτώ (38). Κατόπιν 
τούτου, εφόσον είναι παρόντα περισσότερα από τα μισά 
μέλη της Ολομέλειας, υπάρχει η προβλεπόμενη από το 
νόμο απαρτία (άρθρο 14 παρ. 5 του ν. 1756/1988, όπως 
ισχύει). 

Στη συνέχεια ο Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της από 16 Ιανουάριου 2014 έγγραφης πρό¬ 
σκλησης του Προέδρου του Αρείου Πάγου προς τους 
υπηρετούντες στον Άρειο Πάγο δικαστικούς λειτουρ¬ 
γούς (άρθρο 14 παρ. 2 εδ. α' ν. 1756/1988, όπως αντικ. 
από το άρθρο 3 παρ. 1 του ν. 1868/1989), προκειμένου να 
αποφασίσει σχετικά με την τροποποίηση του ισχύοντος 
Κανονισμού Εσωτερικής Υπηρεσίας του Πρωτοδικείου 
Πειραιώς, όπως αποφασίστηκε με την 18/2013 απόφαση 
της Ολομέλειάς του και η οποία διαβιβάστηκε στην 
Ολομέλεια του Δικαστηρίου τούτου με το υπ’αριθμ. 
7531/11-12-2013 έγγραφο του Προέδρου του Τριμελούς 
Συμβουλίου Διεύθυνσης του Πρωτοδικείου Πειραιώς, 
Απόστολου Ζαβιτσάνου, Προέδρου Πρωτοδικών, το 
οποίο έχει ως ακολούθως: «Σας υποβάλλουμε συνημμένα 
υπηρεσιακό αντίγραφο της υπ’ αριθμ. 18/2013 απόφασης 
του Πρωτοδικείου Πειραιώς σε Ολομέλεια, που αφορά, 


μεταξύ άλλων, τροποποίηση Κανονισμού Εσωτερικής 
Υπηρεσίας Πρωτοδικείου Πειραιώς και παρακαλούμε για 
την κύρωσή του, σύμφωνα με τις διατάξεις του άρθρου 
17 παρ. 7 του Ν. 1756/1988, όπως αντικαταστάθηκε από 
το άρθρο 86 παρ. 2 του Ν. 4055/2012». 

Στο σημείο αυτό έλαβε το λόγο από τον Πρόεδρο ο 
Εισηγητής - Αρεοπαγίτης Νικόλαος Πάσσος και αφού 
έθεσε υπόψη των μελών της Ολομέλειας: α. το παρα¬ 
πάνω έγγραφο του Πρωτοδικείου Πειραιώς και β. την 
υπό κρίση υπ’ αριθμ. 18/2013 απόφαση της Ολομέλειας 
του ως άνω Πρωτοδικείου, εισηγήθηκε την έγκριση της 
τροποποίησης του Κανονισμού Εσωτερικής Υπηρεσίας 
του, όπως προβλέπεται με την ανωτέρω απόφαση. 

Ο Αντεισαγγελέας του Αρείου Πάγου Γεώργιος Πα¬ 
ντελής, αφού ανέπτυξε την πρότασή του, η οποία ήταν 
σύμφωνη με την άποψη του Εισηγητή, στη συνέχεια 
αποχώρησε από την αίθουσα πριν την έναρξη της ψη¬ 
φοφορίας (άρθρο 14 παρ. 1 εδ. γ' του ν. 1756/1988, όπως 
αντικ. με το άρθρο 4 παρ. 1 του ν. 3388/2005). 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Επειδή, κατά την § 7 του στοιχείου Α «Κανονισμοί» του 
άρθρου 17 του Ν. 1756/1988 «Κώδικας Οργανισμού Δικα¬ 
στηρίων και κατάστασης δικαστικών λειτουργών», όπως 
αντικαταστάθηκε με το άρθρο 86 § 2 του Ν. 4055/2012, 
οι καταρτιζόμενοι κανονισμοί εσωτερικής υπηρεσίας 
των δικαστηρίων, καθώς και οι τροποποιήσεις τους, 
υποβάλλονται αμέσως στις οικείες ολομέλειες των 
ανωτάτων δικαστηρίων, οι οποίες έχουν δικαίωμα συ¬ 
μπλήρωσης, τροποποίησης ή ακύρωσης αυτών, ως προς 
όλα τα σημεία και ειδικότερα ως προς τον αριθμό των 
δικασίμων και των υποθέσεων που προσδιορίζονται σε 
κάθε δικάσιμο. Οι κανονισμοί ισχύουν μόνο μετά την 
τελική έγκρισή τους από τις ολομέλειες των ανωτάτων 
δικαστηρίων και αφού διαβιβασθούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως. 

Στην προκειμένη περίπτωση η Ολομέλεια του Πρω¬ 
τοδικείου Πειραιώς με την υπ’ αριθμό 18/2013 απόφασή 
της, τροποποίησε τον ισχύοντα Εσωτερικό Κανονισμό 
της Υπηρεσίας του, ως ακολούθως: 

α) Σχετικά με το άρθρο Ιο Β' ΠΟΛΥΜΕΛΕΣ ΠΡΩΤΟΔΙ¬ 
ΚΕΙΟ, 4ο Πολιτικό Τμήμα (Οικογενειακό και Προστασίας 
Ανηλίκων), με την προσθήκη μίας (1) ακόμη δικασίμου, 
πέραν αυτής του Νοεμβρίου, ήτοι κατά το μήνα Μάιο, 
όταν δεν συνεδριάζει το 3ο και 4ο τμήμα της τακτικής 
διαδικασίας και ώρα 09.00 και εκδίκαση από το τμήμα 
αυτό και των υποθέσεων Κληρονομικού Δικαίου, με τον 
ίδιο αριθμό εγγραφόμενων στο πινάκιο υποθέσεων, ήτοι 
είκοσι (20), εκ των οποίων δέκα πέντε (15) πρωτοεί- 
σακτες και πέντε (5) από αναβολή. Το τμήμα αυτό με 
βάση προηγούμενη τροποποίηση (ΦΕΚ 967/2013), λόγω 
της τροποποίησης της αρμοδιότητας του Πολυμελούς 
Πρωτοδικείου επί γαμικών διαφορών προς επιβάρυνση 
του Μονομελούς Πρωτοδικείου (νέο άρθρο 17 ΚΠολΔ 
με το άρθρο 6 παρ. 5 Ν. 4055/2012) συνεδριάζει μία 
φορά το έτος, κάθε Νοέμβριο. Λόγω του ότι, κατά νόμο 
επιβάλλεται η διατήρηση Οικογενειακού Τμήματος Πο¬ 
λυμελούς Πρωτοδικείου και η σχετική απασχόληση 
Προέδρου Πρωτοδικών, των λίγων πλέον υποθέσεων 
οικογενειακού δικαίου που δικάζονται στο Πολυμελές 
Πρωτοδικείο (αποκτήματα άνω των 120.000 Ε, αλλά και 
παλιές μετ'αναβολή υποθέσεις γαμικών διαφορών), της 

μακροπρόθεσμης αναβολής που θα δίνεται μετά από 
ένα έτος, που αντιβαίνει στην ανάγκη ταχείας εκδίκασης 
των διαφορών αυτών, κρίθηκε απαραίτητη η προσθήκη 
μίας ακόμα δικασίμου Πολυμελούς Πρωτοδικείου του 
τμήματος αυτού (Οικογενειακού και Προστασία Ανη¬ 
λίκων) 

β) Σχετικά με το άρθρο Ιο Β' ΜΟΝΟΜΕΛΕΣ ΠΡΩΤΟ¬ 
ΔΙΚΕΙΟ, 2ο Πολιτικό Τμήμα με τον ορισμό δικασίμων 
(Τακτική Μονομελούς) για τις εφέσεις κατά αποφάσεων 
του Ειρηνοδικείου και την εκδίκαση αυτών, την πρώτη 
Δευτέρα κάθε μήνα. Ο αριθμός των εγγραφόμενων στο 
πινάκιο υποθέσεων παραμένει ως έχει ήτοι είκοσι πέντε 
(25), εκ των οποίων είκοσι (20) πρωτοείσακτες και πέντε 
(5) από αναβολή. Η τροποποίηση αυτή κρίθηκε αναγκαία 
διότι οι εφέσεις κατά αποφάσεων του Ειρηνοδικείου της 
τακτικής διαδικασίας προσδιορίζονται σε πολύ μακρινό 
χρόνο, στις 14-11-2016, ήτοι μετά από τρία έτη. Τούτο 
οφείλεται στην τροποποίηση της σχετικής αρμοδιότη¬ 
τας από το Πολυμελές στο Μονομελές Πρωτοδικείο, με 
το άρθρο 3 παρ. 3 ν. 3994/2011, με την εισαγωγή στον 
ΚΠολΔ του άρθρου 17 Α. Με προηγούμενη απόφαση της 
Ολομέλειας του ως άνω Πρωτοδικείου (ΦΕΚ 967/2013) 
δεν διαγνώσθηκε ορθά ο αριθμός των προς προσδιορι¬ 
σμό εφέσεων και τροποποιήθηκε σχετικά ο κανονισμός 
του με την εισαγωγή μίας δικασίμου εφέσεων κάθε 
δεύτερο μήνα και ημέρα Δευτέρα. Όμως η ρύθμιση 
αυτή κατέστη ανεπαρκής, σύμφωνα με τα ανωτέρω, 
και γίαυτό κρίθηκε αναγκαίο -χωρίς να προστεθεί νέα 
δικάσιμος- οι εφέσεις στην τακτική διαδικασία να προσ¬ 
διορίζονται στο Μονομελές Πρωτοδικείο (που τώρα γε¬ 
νικά δίνει δικάσιμο για υποθέσεις πρώτου βαθμού τον 
Μάρτιο του 2015) σε άλλη μία δικάσιμο, ήτοι την πρώτη 
Δευτέρα εκάστου (και όχι κάθε δεύτερου) μήνα. Με τον 
τρόπο αυτό το ως άνω πρόβλημα κρίθηκε ότι μπορεί 
να αντιμετωπισθεί επαρκώς, χωρίς να χρειάζεται και η 
αύξηση των σχετικών πινακίων. 

γ) Σχετικά με το άρθρο Ιο Β' ΜΟΝΟΜΕΛΕΣ ΠΡΩΤΟΔΙ¬ 
ΚΕΙΟ, 7ο Πολιτικό Τμήμα (Οικογενειακό και Προστασίας 
Ανηλίκων), με την αύξηση του αριθμού των εγγραφό- 
μενων στο πινάκιο υποθέσεων σε σαράντα (40), ήτοι 
τριάντα (30) πρωτοείσακτες και δέκα (10) από αναβολή 
καθώς και την εκδίκαση από το τμήμα αυτό υποθέσεων 
κληρονομικού Δικαίου. Η τροποποίηση αυτή κρίθηκε 
απαραίτητη διότι οι υποθέσεις του τμήματος αυτού 
στις 28-11-2013 προσδιορίζονταν για τις 20-3-2015, ήτοι 
μετά από 16 μήνες περίπου, αλλά και λόγω της φύσης 
των υποθέσεων αυτών, οι οποίες απαιτούν ταχεία εκ¬ 
δίκαση, της εύκολης κατά κανόνα συγγραφής τους από 
το Δικαστή και του μικρού αριθμού υποθέσεων σήμερα 
του σχετικού πινακίου (30 υποθέσεις, 25 πρωτοείσακτες 
και 5 μετ’ αναβολή). 

Κατόπιν όλων των ανωτέρω, η Ολομέλεια του Δικα¬ 
στηρίου τούτου, μετά από ανταλλαγή απόψεων μεταξύ 
των μελών της και την τήρηση της νόμιμης διαδικασίας, 
έκρινε ομόφωνα ότι πρέπει να εγκριθεί η τροποποίηση 
του Κανονισμού Εσωτερικής Υπηρεσίας του Πρωτοδι¬ 
κείου Πειραιώς, σύμφωνα με την 18/2013 απόφαση της 
Ολομέλειας αυτού, και όπως ειδικότερα αναφέρεται 
στο διατακτικό της παρούσας, επισημαίνοντας ότι στο 
διατακτικό της ως άνω απόφασης διορθώνεται η κε¬ 
φαλίδα, που αφορά το Πολυμελές Πρωτοδικείο από «Β' 
ΠΟΛΥΜΕΛΕΣ ΠΡΩΤΟΔΙΚΕΙΟ» στο ορθό «Α' ΠΟΛΥΜΕΛΕΣ 
ΠΡΩΤΟΔΙΚΕΙΟ». 


ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνει τις γενόμενες, με την υπ’ αριθμό 18/2013 
απόφαση της Ολομέλειας του Πρωτοδικείου Πειραιώς, 
τροποποιήσεις του ισχύοντος Κανονισμού Εσωτερικής 
Υπηρεσίας αυτού και ειδικότερα του 1ου άρθρου, του 
οποίου οι σχετικές διατάξεις διαμορφώνονται ως εξής: 

Άρθρο Ιο 

Α' ΠΟΛΥΜΕΛΕΣ ΠΡΩΤΟΔΙΚΕΙΟ... 

4ο Πολιτικό Τμήμα (Οικογενειακό και Προστασίας 
Ανηλίκων) 

Το τμήμα αυτό συνεδριάζει δυο φορές ετησίως και 
δη την Παρασκευή του μηνών Μάίου (αρχής γινόμενης 
από 15-5-2015) και Νοεμβρίου κατά την οποία δεν συ¬ 
νεδριάζει το 3ο και 4ο τμήμα της τακτικής διαδικασίας, 
ώρα 09.00', για την εκδίκαση υποθέσεων εκούσιας και 
τακτικής διαδικασίας της αρμοδιότητάς του, ήτοι υπο¬ 
θέσεων Οικογενειακού δικαίου, προστασίας ανηλίκων 
και, των υποθέσεων κληρονομικού Δικαίου. 

Οι υποθέσεις που εγγράφονται στο πινάκιο δεν πρέ¬ 
πει να υπερβαίνουν τις είκοσι (20), εκ των οποίων δέκα 
πέντε (15) πρωτοείσακτες και πέντε (5) από αναβολή. 
(Προκειμένου για τις εκκρεμείς υποθέσεις του τμήματος 
αυτού για τις οποίες έχει ήδη μεταβληθεί η αρμοδιότη¬ 
τα με τις τροποποιήσεις του ν. 4055/2012, διατηρούνται 
για το χρονικό διάστημα από 28-2-2014 έως 31-12-2014 οι 
εξής δικάσιμοι για τον προσδιορισμό και τη συζήτηση 
των υποθέσεων που αναβλήθηκαν για τις δικασίμους 
αυτές:1) 14-3-2014, 2) 4-4-2014, 3) 16-5-2014, 4) 6-6-2014, 
5) 26-9-2014, 6) 24-10-2014, 7) 14-11-2014 και 8) 5-12-2014). 

Β' ΜΟΝΟΜΕΛΕΣ ΠΡΩΤΟΔΙΚΕΙΟ... 

2ο Πολιτικό Τμήμα 

Το Τμήμα αυτό συνεδριάζει εβδομαδιαίως κάθε Τε¬ 
τάρτη, Πέμπτη και Παρασκευή, καθώς και κάθε δεύτερη 
Δευτέρα, από ώρας 09.00’. Σ’ αυτό υπάγονται υποθέ¬ 
σεις κάθε φύσεως που δικάζονται από τους Δικαστές 
που υπηρετούν στο 2ο και 3ο Τμήμα του Πολυμελούς 
Πρωτοδικείου, κατά τη γενική (τακτική) διαδικασία, με 
εξαίρεση εκείνες του ναυτικού δικαίου που δικάζονται 
από το Ιο Τμήμα. Από τις δικασίμους της τακτικής μο¬ 
νομελούς σε ημέρα Δευτέρα, στην πρώτη εξ αυτών κάθε 
μήνα, θα εκδικάζονται οι εφέσεις κατά αποφάσεων του 
Ειρηνοδικείου, που εκδόθηκαν με την ίδια διαδικασία. Οι 
ήδη προσδιορισθείσες θα εκδικάζονται από τα Τμήμα¬ 
τα στα οποία έχουν προσδιοριστεί. Οι υποθέσεις που 
εγγράφονται στο πινάκιο για συζήτηση δεν πρέπει να 
υπερβαίνουν τις είκοσι (20), από τις οποίες δέκα πέντε 
(15) πρωτοείσακτες και πέντε (5) από αναβολή σε κάθε 
δικάσιμο για τις συνεδριάσεις της Τετάρτης, Πέμπτης 
και Παρασκευής, τις είκοσι πέντε (25) από τις οποίες 
είκοσι (20) πρωτοείσακτες και πέντε (5) από αναβολή 
για τις συνεδριάσεις κάθε δεύτερης Δευτέρας, ενώ για 
τις εφέσεις που θα εγγράφονται σε ειδικό πινάκιο, ο 
αριθμός των εγγραφόμενων υποθέσεων δεν πρέπει να 
υπερβαίνει σε κάθε δικάσιμο τις είκοσι πέντε (25), από 
τις οποίες είκοσι (20) πρωτοείσακτες και πέντε (5) από 
αναβολή. Εκδικάζονται επίσης, σε ημέρα Δευτέρα, όπου 
δεν θα υφίσταται δικάσιμος της τακτικής ή των εφέσε¬ 
ων, οι υποθέσεις του Κτηματολογίου που δικάζονται με 
την τακτική διαδικασία (άρθρο 17 του ν. 2664/1998) και 
ο αριθμός τους δεν θα υπερβαίνει τις είκοσι πέντε (25), 
είκοσι (20) πρωτοείσακτες και πέντε (5) από αναβολή. 

Β' ΜΟΝΟΜΕΛΕΣ ΠΡΩΤΟΔΙΚΕΙΟ. 

7ο Πολιτικό Τμήμα (Οικογενειακό και Προστασίας 
Ανηλίκων) 

Το τμήμα αυτό συνεδριάζει κάθε Παρασκευή και ώρα 
9.00' (αρχής γινόμενης από 28-2-2014). Στο τμήμα αυτό 
υπάγονται οι υποθέσεις Οικογενειακού Δικαίου, Προστα¬ 
σίας ανηλίκων και κληρονομικού Δικαίου της τακτικής 
διαδικασίας και της εκούσιας δικαιοδοσίας. Οι υποθέ¬ 
σεις που εγγράφονται στο πινάκιο προς συζήτηση δεν 
πρέπει να υπερβαίνουν σε κάθε δικάσιμο τις σαράντα 
(40), εκ των οποίων τριάντα (30) πρωτοείσακτες και 
δέκα (10) εξ αναβολής, με χρόνο έναρξης ισχύος της 
ρύθμισης αυτής από 16.9.2014. 

Κρίθηκε, αποφασίσθηκε και εκδόθηκε, στην Αθήνα, 
στις 6 Φεβρουάριου 2014. 

Ο Πρόεδρος 

ΜΙΧΑΗΛ ΘΕΟΧΑΡΙΔΗΣ 

-♦- 

Αριθμ. απόφ. 4/2014 (4) 

Έγκριση της κατάρτισης του Κανονισμού Εσωτερικής 
Υπηρεσίας του Ειρηνοδικείου Ηγουμενίτσας, όπως 
αποφασίσθηκε με την υπ’ αριθμ. 1/2013 απόφαση της 
Ολομέλειας αυτού. 

Η ΟΛΟΜΕΛΕΙΑ ΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα 6 Φεβρουάριου 2014, ημέρα Πέμπτη και ώρα 
ΙΙ.ΟΟ' π.μ. στο Κατάστημα του Αρείου Πάγου και στην 
αίθουσα διασκέψεων της Ολομέλειας (γρ. 205 του 2ου 
ορόφου) συνήλθε, ύστερα από νόμιμη πρόσκληση του 
Προέδρου του Αρείου Πάγου, η, κατά τα άρθρα 14 και 
17 παρ. 7 του Κώδικα Οργανισμού Δικαστηρίων και Κα¬ 
τάστασης Δικαστικών Λειτουργών (κυρωτικός νόμος 
1756/1988, όπως ισχύει σήμερα), Ολομέλεια σε Συμβού¬ 
λιο, στην οποία έλαβαν μέρος οι: 1) Μιχαήλ Θεοχαρίδης, 
Πρόεδρος του Αρείου Πάγου, 2) Αθανάσιος Κουτρομά- 
νος, 3) Βασίλειος Λυκούδης, 4) Γρηγόριος Κουτσόπου- 
λος, 5) Σπυρίδων Μιτσιάλης, Αντιπρόεδροι του Αρείου 
Πάγου, 6) Βιολέττα Κυτέα, 7) Παναγιώτης Ρουμπής, 
8) Ανδρέας Δουλγεράκης, 9) Κωνσταντίνος Φράγκος, 
10) Νικόλαος Πάσσος, 11) Δημητρούλα Υφαντή, 12) Ιω¬ 
άννης Γιαννακόπουλος, 13) Χρυσόστομος Ευαγγέλου 
- Εισηγητής, 14) Χριστόφορος Κοσμίδης, 15) Βασίλειος 
Λαμπρόπουλος, 16) Αντώνιος Ζευγώλης, 17) Ερωτόκρι- 
τος Καλούδης, 18) Ασπασία Καρέλλου, 19) Ιωάννα Πε- 
τροπούλου, 20) Ειρήνη Κιουρκτσόγλου-Πετρουλάκη, 21) 
Δήμητρα Μπουρνάκα, 22) Εμμανουήλ Κλαδογένης, 23) 
Γεώργιος Σακκάς, 24) Ιωάννης Χαμηλοθώρης, 25) Μα¬ 
ρία Γ αλάνη - Λεοναρδοπούλου, 26) Μιχαήλ Αυγουλέας, 
27) Βασίλειος Καπελούζος, 28) Παναγιώτης Χατζηπανα- 
γιώτης, 29) Πάνος Πετρόπουλος, 30) Ευγενία Προγάκη, 
31) Αγγελική Αλειφεροπούλου, 32) Ασπασία Μαγιάκου, 
33) Βασίλειος Πέππας, 34) Δημήτριος-Στέφανος Βόσκας, 
35) Μαρία Χυτήρογλου, 36) Ειρήνη Καλού, 37) Δημή- 
τριος Χονδρογιάννης και 38) Αρτεμίσια Παναγιώτου, 
Αρεοπαγίτες. Κωλύονται και δεν παρέστησαν οι λοιποί 
Αντιπρόεδροι του Αρείου Πάγου και Αρεοπαγίτες. 

Παραστάθηκαν ο Αντεισαγγελέας του Αρείου Πά¬ 
γου Γεώργιος Παντελής (νόμιμος αναπληρωτής της 
κωλυομένης Εισαγγελέως του Αρείου Πάγου Ευτέρ¬ 
πης Κουτζαμάνη και των κωλυομένων αρχαιοτέρων 
του παραστάντος Αντεισαγγελέων του Αρείου Πάγου 


Αναστασίου Κανελλόπουλου, Μιλτιάδη Ανδρειωτέλλη 
και Παναγιώτη Νικολούδη) και η Γραμματέας της Ολο¬ 
μέλειας Μάρθα Ψαραύτη, Προϊσταμένη Διεύθυνσης της 
Γραμματείας του Αρείου Πάγου. 

Στην αρχή της συνεδρίασης, ο Πρόεδρος γνωστο¬ 
ποίησε στα μέλη της Ολομέλειας ότι στον Αρειο Πάγο 
υπηρετούν, εκτός από τον Πρόεδρο του Αρείου Πάγου, 
10 Αντιπρόεδροι και 61 Αρεοπαγίτες. 

Ακολούθως, μετά από εντολή του Προέδρου, η Γ ραμ¬ 
ματέας της Ολομέλειας, εκφώνησε τα ονόματα των 
υπηρετούντων Αντιπροέδρων του Αρείου Πάγου και 
Αρεοπαγιτών, όπου διαπιστώθηκε ότι από τους 71 υπη- 
ρετούντες Δικαστές είναι παρόντες οι αναφερόμενοι 
στην αρχή της παρούσας τριάντα οκτώ (38). Κατόπιν 
τούτου, εφόσον είναι παρόντα περισσότερα από τα μισό 
μέλη της Ολομέλειας, υπάρχει η προβλεπόμενη από το 
νόμο απαρτία (άρθρο 14 παρ. 5 του ν. 1756/1988, όπως 
ισχύει). 

Στη συνέχεια ο Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της από 16-1-2014 έγγραφης πρόσκλησης του 
Προέδρου του Αρείου Πάγου προς τους υπηρετούντες 
στον Αρειο Πάγο δικαστικούς λειτουργούς (άρθρο 14 
παρ. 2 εδ. α' ν. 1756/1988, όπως αντικ. από το άρθρο 
3 παρ. 1 του ν. 1868/1989), προκειμένου να επιληφθεί 
της έγκρισης της κατάρτισης του Κανονισμού Εσωτε¬ 
ρικής Υπηρεσίας του Ειρηνοδικείου Ηγουμενίτσας, όπως 
αποφασίσθηκε με την 1/2013 απόφαση της Ολομέλει¬ 
ας αυτού, η οποία διαβιβάσθηκε στην Ολομέλεια του 
Αρείου Πάγου με το υπ’ αριθμ. 785/21-11-2012 έγγραφο 
της Προϊσταμένης του Ειρηνοδικείου Ηγουμενίτσας 
Χρύσας Αθανασοπούλου, Ειρηνοδίκη, το οποίο έχει ως 
εξής: «Κατάρτιση Κανονισμού Εσωτερικής Λειτουργίας 
του Ειρηνοδικείου Ηγουμενίτσας, το οποίο από 1-1-2013 
(μετά τη συγχώνευση των περιφερειακών Ειρηνοδικείων 
Παραμυθιάς και Φιλιατών) αποτελεί Τμήμα. Σας υποβάλ¬ 
λουμε την με αριθμό 1/2013 απόφασης της Ολομέλειας 
του Ειρηνοδικείου Ηγουμενίτσας και παρακαλούμε για 
τις δικές σας ενέργειες». 

Ο Εισηγητής - Αρεοπαγίτης Χρυσόστομος Ευαγγέ¬ 
λου, αφού έθεσε υπόψη των μελών της Ολομέλειας: 
α. το παραπάνω έγγραφο του Ειρηνοδικείου Ηγουμε¬ 
νίτσας και β. την υπό κρίση υπ’ αριθμ. 1/2013 απόφαση 
της Ολομέλειας του ως άνω Ειρηνοδικείου εισηγήθηκε 
την κατάρτιση του Κανονισμού Εσωτερικής Υπηρεσίας 
του, σύμφωνα με όσα αναφέρονται στο σκεπτικό της 
παρούσας. 

Ο Αντεισαγγελέας του Αρείου Πάγου Γεώργιος Παντε¬ 
λής ανέπτυξε την πρότασή του, η οποία ήταν σύμφωνη 
με την άποψη του Εισηγητή. 

Στη συνέχεια, σύμφωνα με το άρθρο 14 παρ. 1 εδ. 
γ' του ν. 1756/1988, όπως αντικ. με το άρθρο 4 παρ. 1 
του ν. 3388/2005, ο Αντεισαγγελέας του Αρείου Πάγου 
αποχώρησε. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Επειδή, κατά την § 7 του στοιχείου Α «Κανονισμοί» 
του άρθρου 17 του Ν. 1756/1988 «Κώδικας Οργανισμού 
Δικαστηρίων και Κατάστασης δικαστικών λειτουργών», 
όπως αντικαταστάθηκε με το άρθρο 86 § 2 του Ν. 
4055/2012, οι καταρτιζόμενοι κανονισμοί εσωτερικής 
υπηρεσίας των δικαστηρίων, καθώς και οι τροποποιή- 

σεις τους, υποβάλλονται αμέσως στις οικείες ολομέλει¬ 
ες των ανωτάτων δικαστηρίων, οι οποίες έχουν δικαίω¬ 
μα συμπλήρωσης, τροποποίησης ή ακύρωσης αυτών, ως 
προς όλα τα σημεία και ειδικότερα ως προς τον αριθμό 
των δικασίμων και των υποθέσεων που προσδιορίζονται 
σε κάθε δικάσιμο. Οι κανονισμοί ισχύουν μόνο μετά την 
τελική έγκρισή τους από τις ολομέλειες των ανωτάτων 
δικαστηρίων και αφού διαβιβασθούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως. Στην 
προκειμένη περίπτωση, η Ολομέλεια του Ειρηνοδικείου 
Ηγουμενίτσας, με την υπ’ αριθμό 1/1-10-2013 απόφασή 
της, κατήρτισε τον κανονισμό εσωτερικής υπηρεσίας 
του δικαστηρίου αυτού, ως εξής: 

ΚΕΦΑΛΑΙΟ ΠΡΩΤΟ 
Α. ΠΟΛΙΤΙΚΕΣ ΥΠΟΘΕΣΕΙΣ 

Άρθρο Ιο 

Το Ειρηνοδικείο συνεδριάζει για την εκδίκαση πολι¬ 
τικών υποθέσεων που ανήκουν στην αρμοδιότητά του, 
τις παρακάτω ημέρες και ώρες: 

Ιον. Θα εκδικάζονται υποθέσεις όλων των διαδικασιών 
κάθε 1η και 3η Τρίτη κάθε μήνα και ώρα 09.00 π.μ . 

Ανώτατος αριθμός υποθέσεων που θα προσδιορίζεται 
στην κάθε συνεδρίαση θα είναι Τακτικής Διαδικασίας 
(8), Ειδικής πινακίου (εργατικές- αυτοκίνητα) (8), Ειδι¬ 
κής εκτός πινακίου (Μισθωτικές-Ανακοπές Μικροδιαφο- 
ρές) (12), Εκούσιας (Υπερχρεωμένα νοικοκυριά κ.λπ.) (8), 
Ασφαλιστικά Μέτρα (4). 

2ον. Προσημειώσεις θα γίνονται δύο ημέρες κάθε 
εβδομάδας, καθώς και κάθε άλλη πράξη όλες τις ημέρες 
τις εβδομάδος από 09.00 π. μ-14.00 μ. μ. λαμβανομένου 
υπόψη του επείγοντος τους. 

Ασφαλιστικά μέτρα, εάν κρίνει αναγκαίο ο Ειρηνοδίκης 
Υπηρεσίας, θα προσδιορίζονται σε οποιαδήποτε ημέρα 
της εβδομάδας. 

Αρθρο 2ο 

Τακτικές δικάσιμοι δεν ορίζονται: 

α) Κατά την περίοδο των δικαστικών διακοπών, δη¬ 
λαδή από την 1η Ιουλίου μέχρι και την 15η Σεπτεμβρίου. 

β) Κατά την χρονική περίοδο από την 22η Δεκεμβρίου 
κάθε χρόνου μέχρι και την 7η Ιανουάριου του επομένου 
χρόνου. 

γ) Κατά τη Μεγάλη Εβδομάδα και την εβδομάδα της 
Διακαινησίμου. 

Κατά τις παραπάνω αναφερόμενες χρονικές περιό¬ 
δους διακοπών, η Προϊσταμένη του Ειρηνοδικείου μπο¬ 
ρεί, όταν κατά την κρίση της υπάρχει κίνδυνος από την 
αναβολή, να ορίζει έκτακτες δικασίμους με τον όρο της 
τήρησης των διατάξεων που ισχύουν. 

Αρθρο 3ο 

Κατά την περίοδο των διακοπών (από την 1η Ιουλίου 
μέχρι και την 15η Σεπτεμβρίου) δικάζονται κατ’ εξαίρε¬ 
ση οι υποθέσεις που αναφέρονται στο άρθρο 27 παρ. 
1 του «Κώδικα Οργανισμού Δικαστηρίων». Ειδικότερα 
δικάζονται: α) κατά το παραπάνω χρονικό διάστημα, 
εκτός από το μήνα Αύγουστο: 1) υποθέσεις της οποίες 
ο Δικαστής που διευθύνει το Ειρηνοδικείο χαρακτήρισε 
ως κατεπείγουσες και 2) οι υποθέσεις που αφορούν δι¬ 
αταγές πληρωμής και β) καθ' όλο το παραπάνω χρονικό 
διάστημα οι υποθέσεις που αφορούν λήψη ασφαλιστι¬ 
κών μέτρων ή την αναστολή εκτέλεσης αποφάσεων. 


Αρθρο 4ο 

Διαταγές πληρωμής εκδίδονται κάθε ημέρα. Οι ένορ¬ 
κες βεβαιώσεις συντάσσονται αυθημερόν, η έκδοση δι¬ 
αταγών πληρωμής και διαφόρων πιστοποιητικών γίνε¬ 
ται το συντομότερο δυνατό, όπως ορίζει ο νόμος και 
αυθημερόν στις περιπτώσεις επικείμενης παραγραφής. 

Αρθρο 5ο 

Αντίγραφο της κατάστασης της μηνιαίας υπηρεσίας 
των Δικαστών τοιχοκολλείται στην αίθουσα Δικα¬ 
στών. 

Αρθρο 6ο 

Οι ημέρες συνεδρίασης της Ολομέλειας ορίζονται 
από την Προϊσταμένη του Ειρηνοδικείου. Τα μέλη αυ¬ 
τής καλούνται από τον Προϊστάμενο να παραστούν στη 
συνεδρίαση που έχει ορισθεί, εγγράφως και πριν από 
(5) ημέρες, από αρμόδιο υπάλληλο του Ειρηνοδικείου. 

Β. ΥΠΟΘΕΣΕΙΣ ΠΤΑΙΣΜΑΤΟΔΙΚΕΙΟΥ 

Οι πταισματικές παραβάσεις θα εκδικάζονται κάθε 2η 
και 4η Τρίτη κάθε μήνα. Ενώ κατά έτος θα εκδίδεται 
ετήσιο πρόγραμμα συνεδριάσεων, το οποίο θα κοινο¬ 
ποιείται στους αρμόδιους Δημόσιους κατήγορους. Η 
συνεδρίαση του Δικαστηρίου θα αρχίζει στις 09.00 π. μ. 

Γ. ΠΡΟΑΝΑΚΡΙΣΗ ΚΑΙ ΠΡΟΚΑΤΑΡΤΙΚΗ ΕΞΕΤΑΣΗ 

Την προανάκριση και προκαταρτική εξέταση θα διε¬ 
νεργεί η Ειρηνοδίκης, που έχει οριστεί εβδομαδιαίως 
ως Ειρηνοδίκης Υπηρεσίας, η οποία και θα καθορίζει τις 
ημέρες διενέργειας αυτής και η οποία σε περίπτωση 
απασχόλησής της με άλλο αντικείμενο θα αναπληρώ¬ 
νεται από άλλο Ειρηνοδίκη. 

ΚΕΦΑΛΑΙΟ ΔΕΥΤΕΡΟ 

ΟΡΓΑΝΩΣΗ ΓΡΑΜΜΑΤΕΙΑΣ 
ΤΟΥ ΕΙΡΗΝΟΔΙΚΕΙΟΥ ΗΓΟΥΜΕΝΙΤΣΑΣ 

ΣΥΝΙΣΤΑ ΕΝΑ ΚΑΙ ΜΟΝΟ ΤΜΗΜΑ 

ΠΡΟΪΣΤΑΜΕΝΗ ΓΡΑΜΜΑΤΕΙΑΣ 

Η Ολομέλεια αφού έλαβε υπόψη της: 

1) Τη διάταξη του άρθρου 10 παρ. 4 Ν.1756/1988 «Κώ¬ 
δικας Οργανισμού Δικαστηρίων και Καταστάσεως Δι¬ 
καστικών Λειτουργών», 

2) Τη διάταξη του άρθρου 73 παρ. 4 Ν.2812/2000 «Κύ¬ 
ρωση του Κώδικα Δικαστικών Υπαλλήλων», 

3) Την αριθμ. 117830/19-12-1987(ΦΕΚ 719 Β' 1987) κοινή 
απόφαση των Υπουργών Προεδρίας της Κυβέρνησης 
και Δικαιοσύνης «Καθορισμός αντιστοιχίας των Γραμ- 
ματειών των Δικαστικών Υπηρεσιών της Χώρας σε Δι¬ 
ευθύνσεις, Τμήματα και Αυτοτελή Γραφεία», 

4) Το με αριθμό 110/9-10-2012 ΠΔ (φα 193/10-10-2012 
με θέμα «Συγχώνευση ανενεργών ή υπολειτουργούντων 
Ειρηνοδικείων της Χώρας) και 

5) Την από 4-12-2012 πράξη νομοθετικού περιεχομένου, 
που δημοσιεύτηκε στο ΦΕΚ 237 Αι5-12-2012 (τεύχος Α) με 
θέμα «Ρυθμίσεις κατεπειγόντων θεμάτων αρμοδιότητας 
των Υπουργείων Οικονομικών, Ανάπτυξης, Ανταγωνιστι¬ 
κότητας, Υποδομών, Μεταφορών και Δικτύων, Παιδείας 
και Θρησκευμάτων, Πολιτισμού και Αθλητισμού, Περι¬ 
βάλλοντος Ενέργειας και Κλιματικής Αλλαγής Εργασί¬ 
ας, Κοινωνικής Ασφάλισης και Πρόνοιας, Δικαιοσύνης, 
Διαφάνειας και Ανθρωπίνων Δικαιωμάτων, Διοικητικής 
Μεταρρύθμισης και Ηλεκτρονικής Διακυβέρνησης και 

λοιπές διατάξεις», η οποία αναφέρει στη παρ. 14 Κεφά¬ 
λαιο Στ' «Στην περίπτωση συγχώνευσης δικαστηρίων οι 
υφιστάμενες οργανικές θέσεις των δικαστικών υπαλλή¬ 
λων όλων των κλάδων διατηρούνται και μεταφέρονται 
αυτοδικαίως στο δικαστήριο το οποίο προκύπτει από 
την εν λόγω συγχώνευση. Οι ανωτέρω θέσεις καταλαμ¬ 
βάνονται από τους υπηρετούντες στα συγχωνευμένα 
δικαστήρια δικαστικούς υπαλλήλους υπό την επιφύλαξη 
των διατάξεων του άρθρου 33 του ν.4024/2011 και 

6) Το γεγονός ότι στο Ειρηνοδικείο Ηγουμενίτσας 
υπάρχουν μετά τη συγχώνευση των περιφερειακών 
Ειρηνοδικείων (Παραμυθιάς και Φιλιατών) επτά (7) ορ¬ 
γανικές θέσεις δικαστικών υπαλλήλων (από τις οποίες 
είναι καλυμμένες μέχρι σήμερα οι πέντε -5-) και ως 
εκ τούτου από 1-1-2013, οπότε και συγχωνεύτηκαν στο 
Ειρηνοδικείο Ηγουμενίτσας τα προαναφερόμενα πε¬ 
ριφερειακά Ειρηνοδικεία του Νομού Θεσπρωτίας, το 
Ειρηνοδικείο Ηγουμενίτσας αποτελεί από τον ως άνω 
χρόνο (1-1-2013) ΤΜΗΜΑ. 

Η Προϊσταμένη της Γραμματείας, χρέη της οποίας από 
1-1-2013, εκτελεί η Δικαστική υπάλληλος, Ελένη Σταυ- 
ροπούλου, κατόπιν της με αριθμ. 1α/2-1-2013 πράξης 
της Προϊσταμένης του Ειρηνοδικείου Ηγουμενίτσας, 
Χρύσας Αθανασοπούλου, είναι υπεύθυνη, πέραν της 
διεκπεραίωσης των Διοικητικών υποθέσεων (τήρηση 
ατομικών φακέλων μισθοδοσίας, στατιστικών στοιχείων 
και αλληλογραφίας Πρωτοκόλλου, διαχείριση των δια¬ 
φόρων προμηθειών γραφικής ύλης) και για την τήρηση 
αιτήσεων σωματείων, για την επιθεώρηση των Ληξιαρ¬ 
χείων, για τη δημοσίευση πράξεων της Ολομέλειας του 
Ειρηνοδικείου και Πολιτικών Αποφάσεων, για την κατά¬ 
θεση ένδικων μέσων (Εφέσεων, Ανακοπών Ερημοδικίας, 
αναιρέσεων, αναψηλαφήσεων και ανακλήσεων ή μεταρ¬ 
ρυθμίσεων και τριτανακοπών) καθώς και για την τήρηση 
των βιβλίων αδειών υπαλλήλων, Νομικών Βιβλίων (φύ¬ 
λαξη αυτών και ενέργειες για την προμήθεια νέων, που 
κρίνονται αναγκαία για τη λειτουργία του Δικαστηρίου), 
επίπλων και σκευών και βιβλίο παρουσίας υπαλλήλων. 
Πέραν των ως άνω, θα επιμελείται του γενικού ελέγχου 
της Προανάκρισης. Η Προϊσταμένη Γ ραμματείας, μετά 
από συνεννόηση με την Προϊσταμένη του Ειρηνοδικείου, 
ορίζει ανά τακτά χρονικά διαστήματα, που δεν υπερβαί¬ 
νουν το ένα δικαστικό έτος, το αντικείμενο εργασίας 
των δικαστικών υπαλλήλων και εφόσον το επιβάλλουν 
οι ειδικές υπηρεσιακές ανάγκες, μπορεί να αναθέτει σε 
υπάλληλο ή υπαλλήλους ορισμένου τομέα την εκτέλεση 
εργασιών που ανήκουν στην αρμοδιότητα άλλου τομέα. 
Σε περίπτωση αλλαγής τομέα, ο υπάλληλος εξερχό- 
μενος του τομέα, υποχρεούται να ενημερώνει πλήρως 
εντός εύλογου χρονικού διαστήματος τον εισερχόμενο 
κατά το αντικείμενο εργασίας, με σκοπό την εύρυθμη 
λειτουργία της Γ ραμματείας του Δικαστηρίου. 

1) ΓΡΑΜΜΑΤΕΙΑ ΚΑΙ ΑΡΧΕΙΟ ΤΟΥ ΕΙΡΗΝΟΔΙΚΕΙΟΥ 
ΗΓΟΥΜΕΝΙΤΣΑΣ 

Στην αρμοδιότητα υπάγονται: Η τήρηση των επί έδρας 
πρακτικών και η τήρηση όλων των απαραίτητων βιβλίων. 
Η κατάθεση δικογράφων και ο προσδιορισμός δικασί¬ 
μων, δημοσίευση αποφάσεων και διαταγών πληρωμής. 
Η χορήγηση σημειωμάτων για την έκδοση πινάκων εκ¬ 
κρεμότητας. Η χορήγηση αντιγράφων και απογράφων 
όλων των διαδικασιών που φυλάσσονται στο Αρχείο. Η 
κατάθεση ενδίκων μέσων κατά πολιτικών αποφάσεων. 


Η αρχειοθέτηση κατ’ έτος των αποφάσεων, προτάσε¬ 
ων και σχετικών. Επίσης, ασχολούνται με τη διοικητική 
εν γένει υπηρεσία, κατόπιν εντολής της Προϊσταμένης 
της Γ ραμματείας, σε συνεννόηση με την Προϊσταμένη 
του Ειρηνοδικείου και ειδικότερα με την τήρηση εμπι- 
στευτικού και γενικού Πρωτοκόλλου εισερχομένων και 
εξερχομένων εγγράφων, τη διεκπεραίωση αλληλογρα¬ 
φίας, την τήρηση βιβλίων κανονικών και αναρρωτικών 
αδειών ως και βιβλίου εκθέσεων και πράξεων του Ει¬ 
ρηνοδικείου Ηγουμενίτσας, τη συσχέτιση εγγράφων 
στους ατομικούς φακέλους των υπαλλήλων, με ενέρ¬ 
γειες σχετιζόμενες με την επιθεώρηση των Ειρηνοδικών, 
την καθαρογραφή των εκθέσεων Επιθεώρησης και τη 
Διοικητική και Γραμματειακή υποστήριξη της υπηρεσίας, 
τη δημοσίευση των καταστατικών Συνεταιρισμών, καθώς 
και των τροποποιήσεων αυτών και την αποστολή των 
εγκριθέντων καταστατικών στις αρμόδιες υπηρεσίες και 
την έκδοση παντός είδους πιστοποιητικών και δημοσί¬ 
ευση προγραμμάτων πλειστηριασμών και κατασχέσεων. 
Με ενέργειες σχετικές με την προμήθεια επίπλων και 
υλικών (γραφικής ύλης απαραιτήτων για την λειτουργία 
της υπηρεσίας, καθώς και με αναγκαίες ενέργειες για 
επισκευή και συντήρηση ηλεκτρονικών υπολογιστών, 
φωτοτυπικών μηχανημάτων, κλιματιστικών σωμάτων 
καθώς και με την συντήρηση πυρασφάλειας του κτιρίου. 
Ο Διοικητικός τομέας του πιο πάνω μέρους εποπτεύε¬ 
ται με ευθύνη της Προϊσταμένης της Γ ραμματείας σε 
συνεννόηση με τον Προϊστάμενο των Υπηρεσιών του 
Ειρηνοδικείου Ηγουμενίτσας. 

2) ΓΡΑΜΜΑΤΕΙΑ ΚΑΙ ΑΡΧΕΙΟ ΤΟΥ ΠΤΑΙΣΜΑΤΟΔΙΚΕΙΟΥ 
ΗΓΟΥΜΕΝΙΤΣΑΣ 

Στην αρμοδιότητα υπάγονται: Η τήρηση πρακτικών επί 
έδρας και η τήρηση βιβλίων δημοσίευσης αποφάσεων, η 
έκδοση αντιγράφων, αποστολή αποσπασμάτων των ερή¬ 
μην εφεσίβλητων αποφάσεων στα αρμόδια αστυνομικά 
τμήματα για επίδοσή τους στους κατηγορούμενους, η 
αποστολή των εφεσίβλητων καταδικαστικών αποφάσεων 
στον αρμόδιο Εισαγγελέα, η εκκαθάριση και πληρωμή 
μαρτυρικών δικαιωμάτων και η τήρηση Γ ενικού βιβλίου 
που αφορά στις παραπάνω εργασίες. Η άσκηση ενδίκων 
βοηθημάτων, δηλ. προσφυγών κατά Διατάξεων Εισαγγε¬ 
λέα Πλημ/κών που απορρίπτουν έγκληση (άρθρο-ιθ ΚΠΔ) 
και άσκηση ανακοπών λιπομαρτυρίας κατ’ άρθρο 232 ΚΠΔ 
και αποστολή αρμοδίως τούτων. Η άσκηση ενδίκων μέσων 
κατά ποινικών αποφάσεων (άρθρο 474 Κ.Πολ.Δικ) και απο¬ 
στολή τούτων στα αρμόδια Δικαστήρια, Εισαγωγή συγχω- 
νευτικών αποφάσεων του Δικαστηρίου μας και Σύνταξη 
Ατομικών Φύλλων έκπτωσης (ΤΑΦΕ) για τη διαγραφή των 
προστίμων που βεβαιώθηκαν με τις αποφάσεις που συγ¬ 
χωνεύτηκαν ή άλλων που διαγράφηκαν με Διάταξη του 
Δημοσίου Κατηγόρου, σύμφωνα με τον ν.124011982, από 
τα αρμόδια Δημόσια Ταμεία. Επί ερήμην καταδικαστικών 
αποφάσεων, μετά την καταχώρησή τους στο οικείο βιβλίο, 
γίνεται χωρισμός των δικογραφιών ανάλογα με τον τόπο 
τέλεσης της παράβασης, καταχώρησή τους σε χρηματι¬ 
κούς καταλόγους, οι οποίοι διαβιβάζονται στο τέλος κάθε 
μήνα στις αρμόδιες Δ.Ο.Υ όπου η κατοικία του κατηγο- 
ρημένου. Στους χρηματικούς καταλόγους αναγράφονται 
τα πλήρη στοιχεία του παραβάτη, η διεύθυνση κατοικί¬ 
ας, ο αριθμός ταυτότητας και φορολογικού μητρώου, η 
ανάλυση των ποινών και η σχετική άθροιση. Σύνταξη εις 
τριπλούν συγκεντρωτικών καταστάσεων, οι οποίες συ- 

νοδεύουν τους παραπάνω χρηματικούς καταλόγους και 
στις οποίες αναγράφονται συγκεντρωτικά τα χρηματικά 
ποσά που βεβαιώνονται στα αρμόδια δημόσια ταμεία 
και καταχωρούνται στο ειδικό βιβλίο, που ενημερώνε¬ 
ται με την επιστροφή από τα Ταμεία ενός από τα τρία 
αντίγραφα των συγκεντρωτικών αποφάσεων, ώστε να 
φαίνεται η βεβαίωση των χρηματικών ποινών και παρο¬ 
χή πληροφοριών σε τρίτους για θέματα που τους αφο¬ 
ρούν. Ασχολούνται, επίσης, με τη φύλαξη αποφάσεων, 
πρακτικών, βιβλίων και δικογραφιών του Δικαστηρίου, τη 
χορήγηση σε διαδίκους και πληρεξουσίους δικηγόρους 
επικυρωμένων αντιγράφων και αποσπασμάτων, την έκ¬ 
δοση αποσπασμάτων προς Δημόσιους Κατηγόρους και 
Αστυνομικά Τμήματα για αφαίρεση άδειας Λειτουργίας 
για τη διαγραφή χρέους, την απάντηση στα έγγραφα 
Δημοσίων Ταμείων για εξακρίβωση στοιχείων των οφει¬ 
λετών και γενικά κάθε ενέργεια που θα διευκολύνει την 
εκτέλεση των αποφάσεων. Τέλος, με την αρχειοθέτηση 
κατ’ έτος των αποφάσεων, πρακτικών και σχετικών δικο¬ 
γραφιών. Εάν οι ανάγκες της υπηρεσίας το επιβάλλουν 
η Προϊσταμένη υπηρεσίας με πράξη της θα αυξάνει τις 
αρμοδιότητες. Στον τομέα αυτό ορίζεται να υπηρετεί 
ένας (1) υπάλληλος. 

3) ΠΡΟΑΝΑΚΡΙΣΗ 

Στην αρμοδιότητα υπάγονται: Η παραλαβή προανα- 
κριτικών και προκαταρκτικών δικογραφιών από την 
Εισαγγελία Πρωτοδικών Θεσπρωτίας αλλά και Ξένων 
Αρχών και η καταχώρησή τους στα οικεία βιβλία. Οι 
υπάλληλοι που ασχολούνται στο Τμήμα αυτό θα διε¬ 
νεργούν όλες τις εργασίες που απαιτούνται για προ¬ 
ανάκριση και προκαταρκτική εξέταση και ειδικότερα 
την κλήτευση των μαρτύρων και κατηγορουμένων, τη 
διεκπεραίωση αλληλογραφίας και τη συσχέτιση εγγρά¬ 
φων στις δικογραφίες. Η καταγραφή των καταθέσεων 
που πραγματοποιούνται ενώπιον της Ειρηνοδίκη (που 
εκτελεί και χρέη Πταισματοδίκη) και η διαβίβαση των 
δικογραφιών, μετά την περαίωσή τους στον αρμόδιο 
Εισαγγελέα, με ταυτόχρονη ενημέρωση του σχετικού 
βιβλίου. Η αποστολή των περαιωμένων δικογραφιών ως 
και η χορήγηση σημειώματος για τη σύνταξη πινάκων 
στατιστικής . 

Οι Ειρηνοδίκες που εκτελούν και χρέη Πταισματο- 
δίκη, θα χρεώνονται τις εισαγόμενες δικογραφίες, ο 
καθένας κατ’ ισομοιρία και θα έχουν την ευθύνη μέχρι 
περαιώσεώς τους. 

Στο Τμήμα αυτό ορίζεται να υπηρετούν τρεις (3) υπάλ¬ 
ληλοι. 

Πιστοποιητικά τελεσιδικίας και εν γένει πιστοποιητικά 
εκδίδονται όλες τις εργάσιμες μέρες της εβδομάδας, 
το ίδιο ισχύει και για τη σύνταξη διαφόρων εκθέσεων 
(ορκίσεις πραγματογνωμόνων, εκθέσεις σφραγίσεων 
και αποσφραγίσεων κλπ). 

ΚΑΤ’ ΟΙΚΟΝ ΕΡΕΥΝΕΣ 

Οι κατ’ οίκον έρευνες θα διενεργούνται κατά περί¬ 
πτωση από την Ειρηνοδίκη Υπηρεσίας. 

ΛΟΙΠΕΣ ΕΡΓΑΣΙΕΣ 

Για τα ιδιαίτερα προβλήματα που τυχόν ανακύπτουν 
στους τομείς, οι υπάλληλοι θα συνεργάζονται με την 
Προϊσταμένη της Υπηρεσίας. 

Τα μέλη της Ολομέλειας (Ειρηνοδίκες) καλούνται σ' 
αυτή πέντε (5) τουλάχιστον μέρες πριν από τη συνε¬ 


δρίαση με έγγραφη πρόσκληση του Προϊσταμένου της 
Υπηρεσίας, στην οποία θα αναγράφεται η ημέρα, η ώρα 
και ο τόπος συνεδρίασης και τα θέματα που θα συζη¬ 
τηθούν και θα παραδίδεται στον προσκαλούμενο στο 
γραφείο του». 

Η Ολομέλεια του δικαστηρίου τούτου, λαμβάνοντας 
υπόψη: 

1) το γεγονός ότι, όπως προκύπτει από τα στοιχεία 
του φακέλου, κατά το προηγούμενο δικαστικό έτος 
συζητήθηκαν: α) στο Ειρηνοδικείο Ηγουμενίτσας, στο 
οποίο από 1-1-2013 συγχωνεύθηκαν τα Ειρηνοδικεία 
Παραμυθιάς και Φιλιατών, 779 συνολικά υποθέσεις και 
ειδικότερα: 161 υποθέσεις τακτικής διαδικασίας, 192 υπο¬ 
θέσεις ειδικών διαδικασιών, 85 υποθέσεις ασφαλιστικών 
μέτρων (πέραν των προσημειώσεων κ.λπ.), 52 υποθέσεις 
εκούσιας δικαιοδοσίας που αφορούσαν αιτήσεις για 
υπαγωγή στο νόμο για τα υπερχρεωμένα νοικοκυριά, 
63 υποθέσεις μικροδιαφορών και 69 λοιπές υποθέσεις 
εκούσιας δικαιοδοσίας, εκδόθηκαν δε 677 αποφάσεις, 
β) στο Πταισματοδικείο Ηγουμενίτσας εκδόθηκαν 722 
αποφάσεις και εισήχθησαν 340 προανακριτικές δικο¬ 
γραφίες, γ) το γεγονός ότι πληρώθηκε ήδη, με μετάθεση 
από το Ειρηνοδικείο Κερκύρας, η κενή θέση Ειρηνοδίκη 
στο Ειρηνοδικείο Ηγουμενίτσας, στο οποίο πλέον θα 
υπηρετούν 4 Ειρηνοδίκες και δ) ότι στο τμήμα διακοπών 
προσδιορίζονται υποχρεωτικά οι αναφερόμενες στο άρ¬ 
θρο 27 του ν. 1756/1988 υποθέσεις, κρίνει ότι επιβάλλεται: 
1)η αύξηση του αριθμού των πολιτικών υποθέσεων, της 
τακτικής διαδικασίας από 8 σε 10, της ειδικής διαδικα¬ 
σίας, οι οποίες εγγράφονται στο πινάκιο (εργατικές, 
αυτοκίνητα), από 8 σε 10, της ειδικής διαδικασίας εκτός 
πινακίου (μισθωτικές, ανακοπές, μικροδιαφορές) από 12 
σε 16 και της εκούσιας δικαιοδοσίας (υποθέσεις υπερ¬ 
χρεωμένων νοικοκυριών κλπ.) από 8 σε 10, 2) ο προσ¬ 
διορισμός των υποθέσεων ασφαλιστικών μέτρων χωρίς 
αριθμητικό περιορισμό ανά δικάσιμο και 3)η απάλειψη 
από το άρθρο 3 του δεύτερου εδαφίου, ώστε κατά την 
περίοδο των δικαστικών διακοπών να δικάζονται κατ’ 
εξαίρεση οι υποθέσεις που αναφέρονται στο άρθρο 27 
παρ. 1 του Ν. 1756/1998 (Οργανισμός Δικαστηρίων). Με τις 
τροποποιήσεις αυτές επιτυγχάνεται η εύρυθμη και σύμ¬ 
φωνη με τον Οργανισμό των Δικαστηρίων λειτουργία 
του Ειρηνοδικείου και Πταισματοδικείου Ηγουμενίτσας. 
Επομένως, πρέπει να εγκριθεί ο κανονισμός, όπως αυτός 
τροποποιείται κατά τα αναφερόμενα στο διατακτικό. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνει τον καταρτισθέντα με την υπ’ αριθ. 1/20013 
απόφαση της Ολομέλειας του Ειρηνοδικείου Ηγουμε¬ 
νίτσας κανονισμό εσωτερικής λειτουργίας του Δικα¬ 
στηρίου αυτού, πλην: 1) των διατάξεων των εδαφ. β' 
και γ' του άρθρου 1 του πρώτου κεφαλαίου, οι οποίες 
τροποποιούνται, αντίστοιχα, ως εξής: Ανώτατος αριθμός 
υποθέσεων που θα προσδιορίζεται στην κάθε συνεδρί¬ 
αση θα είναι της τακτικής διαδικασίας δέκα (10), της 
ειδικής διαδικασίας πινακίου (εργατικές αυτοκίνητα ) 
δέκα (10), της ειδικής διαδικασίας εκτός πινακίου (μισθω- 
τικές-ανακοπές-μικροδιαφορές) δέκα έξι (16), εκούσιας 
δικαιοδοσίας (υπερχρεωμένα νοικοκυριά κλπ.) δέκα (10). 
Οι υποθέσεις ασφαλιστικών μέτρων προσδιορίζονται 
χωρίς αριθμητικό περιορισμό και 2) της διατάξεως του 
εδ. β' του άρθρου 3 του πρώτου κεφαλαίου, η οποία 
απαλείφεται. 

Κρίθηκε, αποφασίσθηκε και εκδόθηκε, στην Αθήνα, 
στις 6 Φεβρουάριου 2014.- 

Ο Πρόεδρος 

ΜΙΧΑΗΛ ΘΕΟΧΑΡΙΔΗΣ 

-♦- 

Αριθμ. απόφ. 5/2014 (5) 

Έγκριση της τροποποίησης και συμπλήρωσης του ισχύο- 
ντος Κανονισμού Εσωτερικής Υπηρεσίας του Πρωτο¬ 
δικείου Ηλείας, που αποφασίσθηκαν με την υπ’ αριθμ. 
2/2014 απόφαση της Ολομέλειας αυτού. 

Η ΟΛΟΜΕΛΕΙΑ ΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα, 6 Φεβρουάριου 2014, ημέρα Πέμπτη και ώρα 
ΙΙ.ΟΟ' π.μ. στο Κατάστημα του Αρείου Πάγου και στην 
αίθουσα διασκέψεων της Ολομέλειας (γρ. 205 του 2ου 
ορόφου) συνήλθε, ύστερα από νόμιμη πρόσκληση του 
Προέδρου του Αρείου Πάγου, η, κατά τα άρθρα 14 και 
17 παρ. 7 του Κώδικα Οργανισμού Δικαστηρίων και Κα¬ 
τάστασης Δικαστικών Λειτουργών (κυρωτικός νόμος 
1756/1988, όπως ισχύει σήμερα), Ολομέλεια σε Συμβού¬ 
λιο, στην οποία έλαβαν μέρος οι: 1) Μιχαήλ Θεοχαρίδης, 
Πρόεδρος του Αρείου Πάγου, 2) Αθανάσιος Κουτρομά- 
νος, 3) Βασίλειος Λυκούδης, 4) Γρηγόριος Κουτσόπου- 
λος, 5) Σπυρίδων Μιτσιάλης, Αντιπρόεδροι του Αρείου 
Πάγου, 6) Βιολέττα Κυτέα, 7) Παναγιώτης Ρουμπής, 
8)Ανδρέας Δουλγεράκης, 9) Κωνσταντίνος Φράγκος, 10) 
Νικόλαος Πάσσος - Εισηγητής, 11) Δημητρούλα Υφαντή, 
12 )1ωάννης Γιαννακόπουλος, 13) Χρυσόστομος Ευαγγέ¬ 
λου, 14) Χριστόφορος Κοσμίδης, 15) Βασίλειος Λαμπρό- 
πουλος, 16) Αντώνιος Ζευγώλης, 17) Ερωτόκριτος Καλού- 
δης, 18) Ασπασία Καρέλλου, 19) Ιωάννα Πετροπούλου, 
20) Ειρήνη Κιουρκτσόγλου-Πετρουλάκη, 21) Δήμητρα 
Μπουρνάκα, 22) Εμμανουήλ Κλαδογένης, 23) Γεώργιος 
Σακκάς, 24) Ιωάννης Χαμηλοθώρης, 25) Μαρία Γαλάνη- 
Λεοναρδοπούλου, 26) Μιχαήλ Αυγουλέας, 27) Βασίλειος 
Καπελούζος, 28) Παναγιώτης Χατζηπαναγιώτης, 29) Πό¬ 
νος Πετρόπουλος, 30) Ευγενία Προγάκη, 31) Αγγελική 
Αλειφεροπούλου, 32) Ασπασία Μαγιάκου, 33) Βασίλειος 
Πέππας, 34) Δημήτριος-Στέφανος Βόσκας, 35) Μαρία 
Χυτήρογλου, 36) Ειρήνη Καλού, 37) Δημήτριος Χονδρο- 
γιάννης και 38) Αρτεμίσια Παναγιώτου, Αρεοπαγίτες. 
Κωλύονται και δεν παρέστησαν οι λοιποί Αντιπρόεδροι 
του Αρείου Πάγου και Αρεοπαγίτες. 

Παραστάθηκαν ο Αντεισαγγελέας του Αρείου Πά¬ 
γου Γεώργιος Παντελής (νόμιμος αναπληρωτής της 
κωλυομένης Εισαγγελέως του Αρείου Πάγου Ευτέρ¬ 
πης Κουτζαμάνη και των κωλυομένων αρχαιοτέρων 
του παραστάντος Αντεισαγγελέων του Αρείου Πάγου 
Αναστασίου Κανελλόπουλου, Μιλτιάδη Ανδρειωτέλλη 
και Παναγιώτη Νικολούδη) και η Γραμματέας της Ολο¬ 
μέλειας Μάρθα Ψαραύτη, Προϊσταμένη Διεύθυνσης της 
Γραμματείας του Αρείου Πάγου. 

Στην αρχή της συνεδρίασης, ο Πρόεδρος γνωστο¬ 
ποίησε στα μέλη της Ολομέλειας ότι στον Άρειο Πάγο 
υπηρετούν, εκτός από τον Πρόεδρο του Αρείου Πάγου, 
10 Αντιπρόεδροι και 61 Αρεοπαγίτες. 

Ακολούθως, μετά από εντολή του Προέδρου, η Γ ραμ¬ 
ματέας της Ολομέλειας, εκφώνησε τα ονόματα των 
υπηρετούντων Αντιπροέδρων του Αρείου Πάγου και 
Αρεοπαγιτών, όπου διαπιστώθηκε ότι από τους 71 υπη- 
ρετούντες Δικαστές είναι παρόντες οι αναφερόμενοι 


στην αρχή της παρούσας τριάντα οκτώ (38). Κατόπιν 
τούτου, εφόσον είναι παρόντα περισσότερα από τα μισά 
μέλη της Ολομέλειας, υπάρχει η προβλεπόμενη από το 
νόμο απαρτία (άρθρο 14 παρ. 5 του ν. 1756/1988, όπως 
ισχύει). 

Στη συνέχεια ο Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της από 29-1-2014 έγγραφης πρόσκλησης του 
Προέδρου του Αρείου Πάγου προς τους υπηρετούντες 
στον Αρειο Πάγο δικαστικούς λειτουργούς (άρθρα 14 
παρ. 2 εδ. α', 7 περιπτ. δ' και 17 παρ. 7, ν. 1756/1988, όπως 
ισχύει), προκειμένου να εγκρίνει την τροποποίηση και 
συμπλήρωση του ισχύοντος κανονισμού Εσωτερικής 
Υπηρεσίας του Πρωτοδικείου Ηλείας όπως αποφασί¬ 
σθηκε με την υπ’ αριθμ 2/2014 απόφαση της Ολομέλει¬ 
ας αυτού, η οποία διαβιβάσθηκε στην Ολομέλεια του 
Αρείου Πάγου με το υπ’ αριθμ. 119/ 29-1-2014 έγγραφο 
της αναπληρώτριας Προϊσταμένης της Διεύθυνσης της 
Γ ραμματείας του Πρωτοδικείου Ηλείας, Μαρουσώς Κα- 
λυβιώτη, το οποίο έχει ως ακολούθως: «Σας υποβάλ¬ 
λουμε την υπ’αριθ. 2/2014 απόφαση του Δικαστηρίου 
Πρωτοδικών Ηλείας (σε ολομέλεια), που αφορά την τρο¬ 
ποποίηση και συμπλήρωση του Κανονισμού Εσωτερικής 
Υπηρεσίας του Πρωτοδικείου Ηλείας που ισχύει σύμφω¬ 
να με την υπ’ αριθ. 11/2002 απόφαση της Ολομέλειας του 
Δικαστηρίου τούτου και ειδικότερα τον ορισμό α) δύο 
(2) ακόμη δικασίμων του Τριμελούς Δικαστηρίου Ανη¬ 
λίκων Ηλείας, την πρώτη Δευτέρα του μηνός Μαρτίου 
εκάστου έτους και την τέταρτη Παρασκευή του μηνός 
Σεπτεμβρίου εκάστου έτους και β) μιας (1) ακόμη δικα¬ 
σίμου του Μονομελούς Δικαστηρίου Ανηλίκων Πύργου, 
την τρίτη Δευτέρα του μηνός Φεβρουάριου εκάστου 
έτους, για τις δικές σας ενέργειες». 

Στο σημείο αυτό έλαβε το λόγο από τον Πρόεδρο ο 
Εισηγητής - Αρεοπαγίτης Νικόλαος Πάσσος και αφού 
έθεσε υπόψη των μελών της Ολομέλειας: α. το παρα¬ 
πάνω έγγραφο του Πρωτοδικείου Ηλείας και β. την υπό 
κρίση υπ’ αριθμ. 2/2014 απόφαση της Ολομέλειας του ως 
άνω Πρωτοδικείου, εισηγήθηκε την έγκριση της τροπο¬ 
ποίησης και συμπλήρωσης του Κανονισμού Εσωτερικής 
Υπηρεσίας του ως άνω Πρωτοδικείου, σύμφωνα με την 
υπ’ αριθμ. 2/2014 απόφαση της Ολομέλειας αυτού. 

Ο Αντεισαγγελέας του Αρείου Πάγου Γεώργιος Πα¬ 
ντελής, αφού ανέπτυξε την πρότασή του, η οποία ήταν 
σύμφωνη με την άποψη του Εισηγητή, στη συνέχεια 
αποχώρησε από την αίθουσα πριν την έναρξη της ψη¬ 
φοφορίας (άρθρο 14 παρ. 1 εδ. γ' του ν. 1756/1988, όπως 
αντικ. με το άρθρο 4 παρ. 1 του ν. 3388/2005). 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Επειδή, κατά την παράγραφο 7 του στοιχείου Α «Κα¬ 
νονισμοί» του άρθρου 17 του ίδιου ως άνω Ν. 1756/1988 
«Κώδικας Οργανισμού Δικαστηρίων και Κατάστασης 
Δικαστικών Λειτουργών», όπως αντικαταστάθηκε με 
το άρθρο 86 § 2 του Ν. 4055/2012, οι καταρτιζόμενοι 
κανονισμοί εσωτερικής υπηρεσίας των δικαστηρίων, 
καθώς και οι τροποποιήσεις τους, υποβάλλονται αμέσως 
στις οικείες ολομέλειες των ανωτάτων δικαστηρίων, οι 
οποίες έχουν δικαίωμα συμπλήρωσης, τροποποίησης ή 
ακύρωσης αυτών, ως προς όλα τα σημεία και ειδικότερα 
ως προς τον αριθμό των δικασίμων και των υποθέσεων 
που προσδιορίζονται σε κάθε δικάσιμο. Οι κανονισμοί 

ισχύουν μόνο μετά την τελική έγκρισή τους από τις 
ολομέλειες των ανωτάτων δικαστηρίων και αφού δια- 
βιβασθούν στον Υπουργό Δικαιοσύνης, Διαφάνειας και 
Ανθρωπίνων Δικαιωμάτων δημοσιεύονται στην Εφημε¬ 
ρίδα της Κυβερνήσεως. 

Στην προκειμένη περίπτωση, η Ολομέλεια του Πρω¬ 
τοδικείου Ηλείας, με την υπ’ αριθμ. 2/2014 απόφασή 
της, τροποποίησε και συμπλήρωσε τον Κανονισμό Εσω¬ 
τερικής Υπηρεσίας του Δικαστηρίου αυτού, ο οποίος 
καταρτίσθηκε με την υπ’ αριθμ. 11/2002 απόφαση της 
Ολομέλειάς του (αφεκ β'935/23-7-2002), αναφορικά με 
τις συνεδριάσεις του Μονομελούς και Τριμελούς Δικα¬ 
στηρίου Ανηλίκων Ηλείας και όρισε: α) δύο (2) ακόμη 
δικασίμους του Τριμελούς Δικαστηρίου Ανηλίκων Ηλεί¬ 
ας, την πρώτη Δευτέρα του μηνός Μαρτίου εκάστου 
έτους και την τέταρτη Παρασκευή του μηνός Σεπτεμ¬ 
βρίου εκάστου έτους και β) μια (1) ακόμη δικάσιμο του 
Μονομελούς Δικαστηρίου Ανηλίκων Πύργου, την τρίτη 
Δευτέρα του μηνός Φεβρουάριου εκάστου έτους, λόγω, 
αφενός μεν του περιορισμένου χρόνου προσωρινής 
κράτησης των ανηλίκων κρατουμένων για τέλεση βαρύ¬ 
τατων κακουργημάτων (μόνο έξι μήνες με δυνατότητα 
παράτασης μόνο για άλλους τρεις μήνες και μόνο από 
το συνεδριάζον Δικαστήριο και όχι από το Συμβούλιο 
Πλημμελειοδικών), αφετέρου δε, της παρατηρούμενης 
αύξησης των υποθέσεων αρμοδιότητας του Μονομε¬ 
λούς Δικαστηρίου Ανηλίκων, για την εκδίκαση των 


οποίων δεν επαρκούν οι μέχρι σήμερα ορισθείσες στο 
ως άνω Πρωτοδικείο κατ’ έτος δύο συνεδριάσεις του. 

Κατόπιν τούτων, η Ολομέλεια του Δικαστηρίου τού¬ 
του, μετά από ανταλλαγή απόψεων μεταξύ των μελών 
της και την τήρηση της νόμιμης διαδικασίας, έκρινε 
ομόφωνα ότι πρέπει να εγκριθεί η τροποποίηση και συ¬ 
μπλήρωση του Κανονισμού Εσωτερικής Υπηρεσίας του 
Πρωτοδικείου Ηλείας, σύμφωνα με την 2/2014 απόφαση 
της Ολομέλειας του, όπως ορίζεται στο διατακτικό της 
παρούσας, 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνει τη γενομένη με την υπ’ αριθμό 2/2014 από¬ 
φαση της Ολομέλειας του Πρωτοδικείου Ηλείας τρο¬ 
ποποίηση και συμπλήρωση του Κανονισμού Εσωτερι¬ 
κής Υπηρεσίας του Δικαστηρίου αυτού, σύμφωνα με 
την οποία ορίζονται: α) δύο (2) ακόμη δικάσιμοι του 
Τριμελούς Δικαστηρίου Ανηλίκων Ηλείας, την πρώτη 
Δευτέρα του μηνός Μαρτίου, εκάστου έτους, και την 
τέταρτη Παρασκευή του μηνός Σεπτεμβρίου, εκάστου 
έτους, και β) μια (1) ακόμη δικάσιμος του Μονομελούς 
Δικαστηρίου Ανηλίκων Πύργου, την τρίτη Δευτέρα του 
μηνός Φεβρουάριου, εκάστου έτους. 

Κρίθηκε, αποφασίσθηκε και εκδόθηκε, στην Αθήνα, 
στις 6 Φεβρουάριου 2014. 

Ο Πρόεδρος 
ΜΙΧΑΗΛ ΘΕΟΧΑΡΙΔΗΣ 

